Pravovremena reakcija spašava živote: Jačanje spremnosti osoba sa invaliditetom za reagovanje u vanrednim situacijama | OSCE\nPočetna strana Priče Pravovremena reakcija spašava živote: Jačanje spremnosti osoba sa invaliditetom za reagovanje u vanrednim situacijama\nReforme i saradnja u sektoru bezbednosti, Ljudska prava, Tolerancija i nediskriminacija\n(OEBS/Milan Obradovic) Podaci o fotografiji\nZemljotresi, požari i poplave javljaju se iznenada i izazivaju strah i paniku među ugroženim stanovništvom. U vreme prirodnih katastrofa i vanrednih situacija bezbednost čitave populacije je ugrožena, ali su osobe sa invaliditetom u posebnom riziku.\n„Strah od katastrofa je drugi po jačini posle straha za budućnost mog deteta, kada mene više ne bude“, kaže majka deteta sa autizmom, Natalija Lazić iz Udruženja Srbije za pomoć osobama sa autizmom.\n„Živimo na trećem spratu”, objašnjava Lazić. ,,Stalno se pitam da li bih, u slučaju požara, uspela da nagovorim ćerku da skoči sa trećeg sprata na dušek za spasavanje? U svakom slučaju, veoma bi nam značila vežba protivpožarne zaštite, kako bismo naučile šta u tom slučaju treba da radimo.“\nSlične brige muče i ljude sa drugim vrstama invaliditeta. Mnoge osobe sa fizičkim invaliditetom žive na višim spratovima i strahuju da neće moći da se evakuišu zbog postojećih barijera i zbog nedostatka pristupačne infrastrukture.\nPutevi za evakuaciju spašavaju živote\nNeki od osnovnih problema su nepristupačna skloništa i putevi za evakuaciju u stambenim zgradama. Tokom 1999. godine, u vreme bombardovanja Srbije, skloništa su bila nepristupačna za osobe sa teškoćama u kretanju, zbog čega su tri osobe u Beogradu izgubile život.\nDrugi problem je što sistem ranog upozoravanja tada nije bio efikasan. Porodica iz Užica čiji su svi članovi gluvi, nije znala da je bombardovanje počelo sve dok im neko nije ostavio poruku u poštansko sanduče nekoliko dana kasnije. „Tada sam bila u osmom mesecu trudnoće“, seća se Aneta Eminagić Duraković, predsednica Saveza gluvih i nagluvih Srbije.\nUčesnici/e konferencije ”Osobe sa invaliditetom u vanrednim situacijama” organizovane uz podršku Misije OEBS-a u Srbiji i ambasade Švedske, Beograd, 11. decembar 2019. godine(OEBS/Milan Obradović)\nOva i druga svedočenja predstavljena su na skupu ,,Osobe sa invaliditetom u vanrednim situacijama” održanom u Beogradu, uz podršku Misije OEBS-a u Srbiji i ambasade Švedske. Konferencija je okupila pedesetak učesnika/ca iz civilnog društva, državne uprave i medija koji/e su razmatrali/e kako da se unapredi sistem za rano upozoravanje osoba sa invaliditetom.\nEfikasno rano upozoravanje\nDžon Klejton, šef Odeljenja za demokratizaciju Misije OEBS-a u Srbiji, govori na otvaranju konferencije posvećene osnaživanju osoba sa invaliditetom za reagovanje u vanrednim situacijama, koju je podržala Misija OEBS-a, Beograd, 11. decembar 2019. godine\nMisija OEBS-a u Srbiji posvećena je jačanju bezbednosti i ljudskih prava osoba sa invaliditetom, posebno u vreme prirodnih katastrofa i vanrednih situacija.\nDžon Klejton šef Odeljenja za demokratizaciju Misije OEBS-a u Srbiji\n„Pored adekvatne infrastrukture i efikasne službe za spasavanje veoma je važno da postoji kvalitetan sistem ranog upozoravanja i da svako ima jednak pristup javnim informacijama u vreme vanredne situacije”, ističe Klejton.\nPorodični priručnik za ponašanje u vanrednim situacijama objavljen je u saradnji sa Sektorom za vanredne situacije Ministarstva unutrašnjih poslova. Odštampan je u više od 130 hiljada primeraka od 2012. godine, što ga čini jednom od najpopularnijih publikacija Misije OEBS-a u Srbiji.\n„U okviru naših nastojanja da Porodični priručnik učinimo pristupačnim što većem broju osoba sa invaliditetom, podržali smo štampanje priručnika na Brajevom pismu, prve takve publikacije u Srbiji prilagođene osobama sa oštećenim vidom,” izjavio je Miroslav Kragić, koordinator projekta Misije OEBS-a u Srbiji. „Dosadašnji tiraž je 200 primeraka”.\nNacionalna organizacija osoba sa invaliditetom Srbije (NOOIS), uz podršku Misije OEBS-a, pripremila je i audio verziju ovog Porodičnog priručnika, kao i brošuru i kratak video sa uputstvima kako pomoći i zaštiti osobe sa različitim vrstama invaliditeta tokom katatastrofa i vanrednih situacija.\nDostupnost informacija i efikasna komunikacija\nZa bolje reagovanje u vanrednim situacijama, ključno je da osobe sa invaliditetom imaju pristup pouzdanim i pravovremenim informacijama u realnom vremenu.\n„Važno je da informacije ne dobijamo sa zakašnjenjem, kao što je to bio slučaj tokom poplava 2014. godine“, ističe Mihailo Gordić iz Saveza gluvih i nagluvih Srbije.\nIvanka Jovanović, izvršna direktorka Nacionalne organizacije osoba sa invaliditetom Srbije (NOOIS) smatra da u saradnji sa medijima treba doneti protokol za bolje informisanje osoba sa invaliditetom tokom vanrednih situacija.\n„Mediji bi trebalo da povećaju upotrebu znakovnog jezika, titlova i raznobojnih svetlosnih signala u vreme vanrednih situacija,” izjavila je Jovanović.\nPedeset predstavnika/ca civilnog društva, Sektora za vanredne situacije Ministarstva unutrašnjih poslova i medija razmatra kako da se unapredi sistem za rano upozoravanje osoba sa invaliditetom u vanrednim situacijama, na konferenciji koju je podržala Misija OEBS-a u Srbiji, Beograd, 11. decembar 2019. godine(OEBS/Milan Obradović)\nU Srbiji je potrebno raditi na poboljšanju informisanja osoba sa invaliditetom, i to ne samo u vreme vanrednih situacija. Prema zvaničnim podacima, manje od tri procenata medijskog sadržaja na kanalu RTS 1 srpskog javnog medijskog servisa je dostupno osobama sa invaliditetom. Privatne TV stanice sa nacionalnom pokrivenošću nemaju programe koji su prilagođeni potrebama ove ranjive grupe.\n„Nije samo dostupnost informacija ono što bi trebalo poboljšati. Neophodno je omogućiti i jednostavnu komunikaciju između osoba sa invaliditetom i spasilačkih službi”, ističe Mihailo Gordić.\n,,Jedan od glavnih zaključaka konferencije održane uz podršku Misije OEBS-a je da postoji potreba za uvođenjem nacionalnog kol centra i mobilne aplikacije kako bi se obezbedilo rano upozoravanje u realnom vremenu i to u različitim formatima: audio, video i na znakovnom jeziku”, dodaje Gordić.\nKol centri za vanredne situacije postoje u nekim zemljama EU, kao što je Francuska. Prošle godine, Francuska je pokrenula platformu „Potpuna komunikacija” koja omogućava da osobe sa invaliditetom istovremeno komuniciraju sa spasilačkim službama koristeći video, glasovne i tekstualne poruke.\n,,Uvođenje ovakve platforme, dostupne putem interneta i u vidu aplikacije, u skladu je sa međunarodnim standardima kao što je Konvencija UN-a o pravima osoba sa invaliditetom, prvi međunarodni, pravno obavezujući instrument u ovoj oblasti. Srbija se nalazi među više od 180 zemalja potpisnica ove Konvencije”, kaže Klejton.\nSlično preporukama UN-a, Misija OEBS-a sarađuje sa relevatnim akterima kako bi se obezbedila stalna edukacija svih koji su uključeni u zaštitu osoba sa invaliditetom tokom vanrednih situacija.\n„Postoji potreba za radionicama i obukom lokalnih tela za civilnu zaštitu, vatrogasnih i drugih spasilačkih službi, kao i lokalnih medija i građana”, ističe Miroslav Kragić, koordinator projekta Misije OEBS-a u Srbiji.\n„Neophodne su i brošure sa jednostavnim uputstvima za ponašanje u vanrednim situacijama, koje bi bile prilagođene potrebama različitih grupa osoba sa invaliditetom”, ukazala je Ivanka Jovanović, izvršna direktorka Nacionalne organizacije osoba sa invaliditetom Srbije (NOOIS).\n„Naše stavove smo prosledili nadležnima koji kreiraju Nacionalnu strategiju za smanjenje rizika i zaštitu u vanrednim situacijama.”\nUsklađivanje sa potrebama današnjice\nAktuelna vanredna situacija u Srbiji, kao i u svetu, obavezuje nas na razmišljanje o širenju spektra tema kojima se u ovom trenutku OEBS bavi u okviru reagovanja u vanrednim situacijama, kako bi obuhvatile i suočavanje sa situacijama kao što je pandemija korona virusa.\n„Zaraze poput one izazvane korona virusom, utiču na zdravlje i sigurnost svih ljudi,” ističe Džon Klejton, šef Odeljenja za demokratizaciju u Misiji OEBS-a u Srbiji. „Sve dok odgovarajuća pažnja stručnjaka ne bude posvećena potrebama osoba sa invaliditetom, one će se ponovo naći u gorem položaju od opšte populacije. Ne možemo dozvoliti da se to dogodi.”


IZVRŠITELJI ODUZELI PENZIJU NOVOSAĐANINU: Zbog duga od 2.300 dinara, mora da PLATI 300.000 | DNEVNE\nIZVRŠITELJI ODUZELI PENZIJU NOVOSAĐANINU: Zbog duga od 2.300 dinara, mora da PLATI 300.000\nPošto ne može da podigne penziju ne može da plaća račune za vodu, struju… Više ne zna šta da radi, a struja mu je isključena od avgusta prošle godine\nE.B. (66), penzioneru iz Novog Sada, izvršitelji su oduzeli celu penziju, tako da je trenutno ostao bez dinara. Zbog neizmirenog duga za komunalije za četiri meseca od oko 2.300 dinara, njemu izvršitelji traže da plati neverovatnih 40.000 dinara svaka četiri meseca, a on procenjuje da bi ukoliko bi nekim čudom uspeo da skupi novac, platio ukupno 300.000 dinara.\n– Imam penziju od 14.000 dinara, a moj mesečni račun za komunalno-stambene usluge je oko 500. Kada mi je stigao prvi izveštaj od izvršitelja, ja i ne znam koliki je bio moj dug jer oni obračunavaju komunalno za četiri meseca i vidi se samo ukupno dugovanje, koje se takođe odnosi na različite periode, čak i godine, a račune ispostavljaju različiti izvršitelji. Do sada sam platio oko 100.000 dinara, a verujem da dugujem bar još 200.000 dinara, koje nikada neću moći da isplatim jer mi je od novembra prošle godine potpuno blokiran račun u banci i ne mogu da podignem ni dinar od penzije – kaže on.\nPre nego što su mu izvršitelji blokirali primanja na vreme je isplaćivao dve trećine penzije (9.000 dinara) na ime duga, a da pritom nije dobijao nikakvu priznanicu, prenosi “Alo!”\nPošto ne može da podigne penziju ne može da plaća račune za vodu, struju… Više ne zna šta da radi, a struja mu je isključena od avgusta prošle godine.\nPrema njegovim rečima, kontaktirao je sa bankom, međutim oni kažu da su nemoćni dok mu izvršitelji ne odblokiraju račun.\nAdvokat Sava Anđelković kaže u svakom slučaju nije moguće oduzeti sva sredstva dužniku, već samo određeni procenat.\n– Ne možete nekom da oduzmete šporet ili krevet, pa ni ceo iznos penzije kao da ne postoje takve zabrane. Izvršni organi su dužni da izvrše obračun i samo uzmu procenat, odnosno dve trećine primanja, a preostalu trećinu ostave za život, jer zakon tako propisuje – tvrdi on.


Delegacija Austrijske agencije za razvoj u nadzornoj poseti Stručnoj službi - Služba za realizaciju programa razvoja AP Vojvodine\nDelegacija Austrijske agencije za razvoj iz Sektora za finansijsku kontrolu iz Beča danas je posetila Stručnu službu za realizaciju programa privrednog razvoja AP Vojvodine, a cilj posete bio je provera sistema za računovodstvo i knjigovodstvo u projektima koji su finansirani Grantom za projekte opština i drugih učesnika u razvoju Podunavlja.\nMeđu ovim projektima je i projekat koji trenutno realizuje Stručna služba – “Inovativni sistem za unapređenje znanja i veština – Znanje svima”, a zaposleni u Stručnoj službi pripremili su računovodstvenu dokumentaciju i prezentovali je delegaciji Austrijske agencije za razvoj.\nProjekat „Znanje svima“ počeo je da se realizuje u septembru 2013. godine, a završava se u martu sledeće godine. Pored Stručne službe, koja je nosilac projekta, u realizaciji kao partneri učestvuju i Pokrajinski sekretarijat za privredu, zapošljavanje i ravnopravnost polova, Edukativni centar za obuke u profesionalnim i radnim veštinama, Zavod za ravnopravnost polova i udruženja žena „Vrdničanka“ iz Vrdnika, „Kolevka Bačke“ iz Bača i „Slovenka“ iz Gložana.\nEU i Austrijska agencija za razvoj donirale su 18,5 miliona evra za sprovođenje Dunavske strategije, od čega 3,5 miliona evra predstavlja bespovratnu pomoć, odnosno Grant za projekte opština i drugih učesnika u razvoju Podunavlja. Po raspisanom javnom pozivu, na listi 17 odabranih projekata našao se i projekat „Znanje svima“. Implementacija projekta traje 18 meseci, a njegova ukupna vrednost iznosi 310.063,90 evra.\n← Poslodavcima iz Vojvodine predstavljen projekat „Znanje Svima“ Uručena peciva i poslastice napravljene na obukama u projektu „Znanje svima“ →


► Ispred Prve beogradske gimnazije održan protest zbog ukidanja društvenog\nIspred Prve beogradske gimnazije danas je održan protest zbog odluke Ministarstva prosvete, nauke i tehnološkog razvoja Srbije o ukidanju jednog odeljenja društveno-jezičkog smera zbog uvođenja računarskog odeljenja.\nUčenici su nosili transparente "Hoćemo 1/3", "Ne dirajte nam gimnaziju", "Andrejić nije moj direktor", "Stop ukidanju gimnazija", "Nismo stručna škola".\nPredsednica sindikata u Prvoj beogradskoj gimnaziji Milka Kućerović kazala je da su im tokom pregovora u Ministarstvu "stručno objasnili" da je "nemoguće da se zadrži odeljenje društvenog smera", ali da oni od svojih zahteva "neće odustati".\n"Kada se pojavio ovaj problem, zvala sam školsku upravu gde su mi rekli da ne znaju tačno kako se to desilo, ali da oni vole da nagrade dobre škole. Očigledno je veliki problem između tumačenja nagrade i kazne - ono što je za školsku upravu nagrada, za nas je kazna i mi to ne prihvatamo, mi tražimo odeljenje '1/3' ", istakla je Kućerović.\nSekretar Foruma beogradskih gimnazija Svetlana Golubović-Škundrić kazala je da je "pre 180 godina nepismeni Miloš Obrenović otvorio ovu gimnaziju, a danas je pismeni urušavaju i zatvaraju".\nŠkundrić je ocenila da usled "mnogo kupljenih diploma, prestaje da bude važno kvalitetno obrazovanje".\nDodala je i da ne osporava potrebu za računarima u današnje vreme, ali da smatra da je bolje rešenje osnivanje "specijalizovane gimnazije poput Sportske, Filološke ili Matematičke gimnazije".\nPredsednik Foruma beogradskih gimnazija Aleksandar Markov kazao je da je u skladu sa zakonom, nastavnik dužan da za vreme štrajka održi časove u trajanju od 30 minuta i ništa više posle toga.\nIstakao je da na kraju školske godine nastavnik nije u obavezi da učenicima verifikuje uspeh, a da će u tom slučaju u septembru, pred upis u narednu školsku godinu, direktor biti obavezan da objasni zašto učenici ne mogu upisati godinu.\nprva beogradska gimnazija /\nStanovnici zgrada na Sinđelićevom trgu od jutros organizuju dežurstva na zelenoj površini ispred svojih zgrada u strahu da će desetak stabala lipa na tom prostoru biti posečeno zbog izgradnje...


Atanasković sa ambasadorom Grenade o ekonomiji\nTanjug 7. septembra 2021. 16:32\nBEOGRAD – Ministarka privrede Anđelka Atanasković razgovarala je danas sa ambasadorom Grenade Olegom Firerom o unapređenju ekonomske saradnje, saopštilo je resorno Ministarstvo.\nOcenjujući da je neophodno povećati trgovinsku i privrednu saradnju između dve zemlje, Atanasković i Firer su se dogovorili da se u narednom periodu potpiše Memorandum o saradnji između dva resorna ministarstva.\n„Bilateralni odnosi beleže uzlazni trend, a karakterišu ih međusobno razumevanje i zainteresovanost za dalje unapređenje svih vidova saradnje“, istakla je Atanasković.\nPodsetila je da Srbija sprovodi podsticajnu politiku u skladu sa pravilima Evropske unije, kao i da ima stroga i jasno postavljena pravila i uslove pod kojima firme mogu da dobiju različite oblike državne podrške.\n„Srbija se, zahvaljujući ekonomskim reformama, koje je sprovela u prethodnom periodu, pozicionirala kao jedna od najznačajnijih investicionih destinacija centralne i istočne Evrope, kao zemlja stabilnog poslovnog okruženja, sa prepoznatljivim i privlačnim investicionim ambijentom“, ponovila je Atanasković.\nFirer je ukazao u kojim oblastima može da se ostvari saradnja između dve zemlje, napominjući da je Grenada poznata kao ostrvo začina i da je najveći proizvođač najkvalitetnijih muskatnih oraščića koji se koriste u kozmetici, ali i kakaa, proizvoda od čokolade i ruma.


Merkelova: Očekujemo da će dogovor Turske i SAD dovesti do mira u Siriji - Sputnjik Srbija\n16:41 18.10.2019 (osveženo 16:49 18.10.2019) Preuzmite kraći link\n„Treba sada da vidimo da li će primirje usaglašeno s američkom administracijom uspeti da dovede do rešavanja sukoba. Mi bismo to, naravno, želeli, posebno imajući u vidu ljude koji su primorani da zajedno s decom i porodicama napuštaju svoje kuće“, rekla je Merkelova nakon evropskog samita u Briselu.\nPredsednik Francuske Emanuel Makron je izjavio da namerava da se zajedno s nemačkom kancelarkom i britanskim premijerom Borisom Džonsonom tokom narednih sedmica sastane s predsednikom Turske Redžepom Tajipom Erdoganom.\nFrancuski lider smatra da je neophodno „obnoviti saglasnost u vezi s pitanjem šta može i šta treba da bude NATO u savremenom svetu“. On je podsetio na to da je Turska članica Alijanse.\nMakron je naveo da su na samitu EU usvojeni zajednički stav kojim se osuđuje vojna operacija na severo-istoku Sirije i odluka o obustavljanju izvoza naoružanja Turskoj.\nPredsednik Francuske Emanuel Makron na samitu Saveta Evrope\nFrancuski predsednik je dodao da su zemlje EU potvrdile solidarnost s Kiprom i granicama njegove posebne ekonomske zone, „osudivši provokacije Turske koje se veoma jasno ponavljaju“.\nTurska, Savet Evrope, Angela Merkel


U Jagodini održana akcija davanja krvi\nAkcija dobrovoljnog davanja krvi održana je proteklog četvrtka u prostorijama jagodinskog Crvenog krsta. Organizatori akcije bili su Podružnica Crvenog krsta Gradske toplane u Jagodini i Zavod za transfuziju krvi iz Niša.\nOva podružnica, akcije dobrovoljnog doniranja dragocene tečnosti organizuje tri puta godišnje: u januaru, maju i septembru. Iz organizacije su istakli da je njihovo održavanje od velikog značaja.\n"Svi znamo kakva je situacija. Krv je drastično potrebna. Davanjem krvi možemo da spasemo nečiji život u najtežem trenutku. Poželjno je da se omasovi i da bude što više davalaca, jer nikad se ne zna kad i kome može krv da zatreba. Inače, sve akcije su nam masovne. Godinama sve funkcioniše kako treba i uvek imamo više od 50 davalaca na svakoj akciji", rekao je Jovica Dimitrijević, sekretar Podružnice Crvenog krsta Gradske toplane u Jagodini.\nAkciji se odazvao veliki broj ljudi različitih generacija: od veterana pa sve do mladih koji su tek počeli sa ovim akcijama. Oni koji su donirali dragocenu tečnost rekli su da je jako lep osećaj pomagati ljudima na ovaj način – pogotovo onima kojima je to može spasiti život, prenosi Novi put.\n"Krv dajem 14. put i odličan je osećaj. Tako pomažemo nekome kome je potrebno. Ko je u mogućnosti, neka da krv. Ništa nije strašno", rekao je mladi Mikica Arsić.\n"Ovo mi je treći put da dajem krv i osećaj je fenomenalan. Svako ovo treba da uradi. Ovo je jako humano i svako ko je u zdravstvenoj mogućnosti, treba da da krv", rekao je takođe mladi davalac Rastko Popović.\nSledeću akciju u svojoj organizaciji, Podružnica Crvenog krsta Gradske toplane održaće u maju, uz pomoć Podružnice Crvenog krsta Fabrike kablova. Još jedna akcija dobrovoljnog davanja krvi biće organizovana već 14. februara, u selu Ribare nadomak Jagodine.


Računi za gas biće i veći od 20.000 dinara - Bizlife.rs\nRačuni za gas biće i veći od 20.000 dinara\n12:46 Beograd, 21.02.2012.\nIako se ne može precizno proceniti koliko će ledeni dani koštati potrošače gasa, sigurno je da ih čekaju računi koji će “ohladiti” njihove novčanike.\nRačuni će, sasvim sigurno, biti viši i od 20.000 dinara. Kako kaže predsednik Udruženja za zaštitu prava potrošača „Prosperitet” Radomir Ćirilović, sve je više potrošača koji su gas zamenili nekim drugim energetnom, a oni koji ga i dalje koriste imaće astronomske račune za februarsku potrošnju.\nOn ukazuje na to da bi bilo dobro da se pojedinim potrošačima gasa, slično kao i što je urađeno i kod najugroženijih potrošača električne energije, obezbedi neka povoljnost, ali je to, nažalost, malo verovatno.\n“S obzirom na to da je, zbog veoma niskih temperatura, poslednjih dana potrošnja gasa bila povećana, potrošači su suočeni s velikim iznosima za utrošeni gas i mnogi neće biti u mogućnosti da plate račune”, kaže Ćirilović.\nKako dodaje, već sada je naplativost značajno opala, a to potvrđuju i mnogi distributeri u Srbiji, pa se dugovi gomilaju i pored mogućnosti da se račun plaća u dve rate – 65 odsto tokom sezone, preostalih 35 odsto a posle nje – jer se dug prenosi, a optrećenja domaćinstva su velika.\nSve je više domaćinstava koja ne mogu da plaćaju račune za gas pa je, po Ćirilovićevim rečima, neophodno da nadležni u državi preduzmu nešto da bi se pomoglo potrošačima prirodnog gasa, kao što je recimo, ukidanje poreza na dodatu vrednost.\n“Računi su zaista veliki, a time raste i nezadovoljstvo potrošača. Ono je dodatno povećano i zbog neodgovarajućeg kvaliteta gasa i zbog toga je sve više pritužbi širom Srbije. Uz sumnju da se isporučuje mešavina domaćeg i uvoznog gasa, u kojoj preovlađuje domaći slabijeg kvaliteta, potrošači ukazuju na to da je, i pored toga, cena gasa ista. Da li je tako ili ne, potrošači ne mogu da utvrde jer kvalitet prirodnog gasa utvrđuje isključivo Srbijagas, pošto u Srbiji nema akreditovane nezavisne stručne ustanove koja bi to činila”, ističe Ćirilović.\nDa je gas manje kvalitetan, odnosno da je njegova energetska vrednost manja nego što bi trebalo, ukazuje Ćirilović, potvrđuje se daleko većom potrošnjom za istu površinu, čak i u danima kada su temerapture prosečne. Uz to, naglašava on, ako gas ima odgovarajuću kalorijsku vrednost iskazanu na računima, plamen bi trebalo da bude plav, a ne crvenkast, roza ili žut, što su boje koje prevladavaju.\n“Sve to značajno utiče na smanjivanje potrošnje gasa u domaćinstvima pa je širenje gasne mreže predizborna bajka. Mnoga će sledeće grejne sezone preći će na neki drugi energent i vratiti se decenijama unazad – na ugalj i drva. Međutim, zbog toga bi se moglo desiti da čvrsto gorivo poskupi toliko da ga potrošači, kao što i sada mnogi rade, kupuju na džakove ili kilograme, koliko imaju novaca”, kaže Ćirilović.\ngrejanje potrošači Srbija


Vučić: Tončev otpustio radnike iz hotela Nais, neće imati podršku države. … – NovostiDana.rs\n„Kako saznajemo, hotel Nais u vlasništvu Ivice Tončeva otpustio je 60 odsto radnika. To je njegovo pravo, ali zbog toga neće imati apsolutno nikakvu podršku države Srbije“, objavio je Vučić na svom Instagram nalogu.\nVlasnici i menadzment hotela Nais izvinili su se, u saopštenju, predsedniku Srbije Aleksandru Vućiću i njihovim radnicima „koji su se uznemirili zbog mogućnosti da izgube svoja radna mesta, kao i svima koji svakodnevno ulažu ogromne napore u borbi protiv korona virusa“.\n„Nakon reakcije predsednika Vućića a svesni ozbiljnosti situacije u kojoj se nalazi Srbija odlučili smo da uprkos ekonomskim gubicima koji nam predstoje ipak sve radnike ostavimo na platnom spisku hotela, nezavisno od radnog statusa, do kraja vanrednog stanja“, navodi se u saopštenju.\nKako su naveli „odlucili smo da sačuvamo sve svoje radnike i njihove porodice da bismo uživali u vremenu koje dolazi nakon pobede nad korona virusom“.\n„Ovo teško vreme zahteva solidarnost svih nas i mi želimo da pokazemo da ćemo uvek biti uz Srbiju. Nastavićemo zajednički borbu protiv koronavirusa i ekonomskih posledica koje je izazvao i pobedicemo“, poručili su vlasnici i menadzment hotela Nais.


Sastanak sa ministrom finansija – UBCG\nSastanak sa ministrom finansija\nNa dan 16.12.2020.god. na inicijativu Udruženja banaka Crne Gore, kroz obraćanje kako Predsjedniku Skupštine Crne Gore, Premijeru, tako i Ministru finansija Crne Gore, održan je sastanak u Ministarstvu finansija. Tema je bila sagledavanje uslova za odlaganje implementacije Zakona o kreditnim institucijama i Zakona o sanaciji kreditnih institucija sa 01.01.2021. na 01.01.2022.god.\nNa sastanku su bili Ministar finansija g-din Milojko Spajić i sekretar Ministarstva Janko Odović, dok su Udruženje predstavljali, Predsjednik Mladen Rabrenović i Generalni sekretar Bratislav Pejaković.\nNa sastanku su prezentovani uslovi pod kojim bi trebalo implementirati zakone, a to su: uporedni procesi harmonizacije propisa sa EU, aktivnosti kroz saradnju sa eksternim revizorima, CBCG na projektu Assets Quality Review, podsjetili smo se na posledice pandemije i na poslovanje banaka, tri moratorijuma, porast NPL i opterećenost postojećih resursa. Reakcija EU na očekivani rast loših kredita – NPL gdje je zaključak EC i EBF da treba formirati Asset management company koje će se po državama baviti otkupom loših kredita, što nama nije dostupno niti garancije države koje su one praktikovale do 80% plasmana banaka. Banke u Crnoj Gori su same se borile sa pritiscima tri moratorijuma i preuzele kompletan rizik plasmana.\nUkazano je da imamo veliko radno opterećenje na banke, ne samo organizacijom poslova na daljinu i tekućim procesima, već i očekivanje od svih da banke svojim aktivnostima amortizuju finansijski udar, u otplati postojećih obaveza klijenata, ali i u finansiranju oporavka kako privrede, stanovništva, tako i državnih projekata.


Romi i dalje marginalizovani GracanicaOnline.Info\nRomi i dalje marginalizovani\nSvečana konferencija, povodom obeležavanja Dana Roma, 8.aprila, održana je u Prištini. Sednici su prisustvovali: šef kacelarije EU na Kosovu, Samuel Žbogar, ministar za zajednice i povratak u Vladi Kosova, Dalibor Jevtić, šef misije UNHCR-a na Kosovu, predstavnici ministarstava obrazovanja nauke i tehnologije, ministarstva za evrpopske integracije, administracije i lokalne samouprave, kulture, omladine i sporta, abasade SAD-a na Kosovu, civilnog društva kao i predstavnici mnogih diplomatskih misija u Prištini.\nMinistar za povratak i zajednice, Dalibor Jevtić, pozvao je sve institucije na Kosovu da o Romima ne govore samo na njhihov praznik, već da preduzimaju konkretne korake, kako bi romska zajednica nas Kosovu živela u boljim uslovima i lakše nalazila zaposlenje.\n„I ove godine sam se zalagao da aktivnosti ministarstva na čijem sam čelu budu usmerene ka tome da upravo rešavamo one probleme koje mnoge romske porodice na Kosovu imaju. Ministarstvo za zajednice i povratak je zajedno sa svojim partnerima, pre svega sa Kancelarijom EU na Kosovu, na više različitih načina, unazad nekoliko godina implementiralo projekte od ukupne vrednosti od 680 000 evra, koji su bili usmereni upravo ka rešavanjima problema koje Romi na Kosovu imaju. Mi smo kroz programe stabilizacija zajednica pomogli na direktan način onim porodicama, koje su želele da pokrenu određene biznise, da pokrenu određene ideje koje će im pomoći u rešavanju egzistencijalnih problema. Uspeli smo da pomognemo nekoliko romskih porodica i na taj način makar malo poboljšamo položaj Roma na Kksovu“, rekao je Jevtić.\nMinistar za povratak i zajednice je naglasio da je Ministarstvo za zajednice i povratak, u saradnji sa Evropskom unijom, u prošloj godini izgradilo 61 kuću za romske porodice i pomoglo povratak raseljenih Roma iz Makedonije i Crne Gore. Sutra će Jevtić položiti kamen temeljac za četrnaestočlanu romsku porodicu Osmani iz Prilužja.\nZamenik ministra za zajednice i povratak, Joldži Šalja, romske nacionalnosti, još jednom je naglasio da su Romi na Kosovu u veoma teškom položaju.\n„Oni su nezaposleni, siromašni i u teškoj materijalnoj i socijalnoj situaciji“, rekao je Šalja, pozivajući sve koji to mogu, da pomognu.\nInače, na prvom svetskom kongresu Roma, održanom u Londonu 1971. godine, doneta je odluka da se 8. april obeležava kao Svetski dan Roma. Ovaj dan je ustanovljen da bi se ukazalo na težak položaj Roma i da bi se podstakle države u kojima žive da obrate posebnu pažnju unapređivanju njihovog položaja. Tada je za romsku himnu proglašena pesma „Đelem – đelem“, a ustanovljena je zastava sa tačkom kao centralnim simbolom.\nPrevious Pravda za Zorana\nNext Romski jezik uskoro u službenoj upotrebi u Obiliću\n18. januara 2022., 17:54


Benites: Nećemo ni razmatrati ponude za Hamšika - Vijesti.me\nOSTAJE U NAPOLIJU\nBenites: Nećemo ni razmatrati ponude za Hamšika\n"On je vitalnog značaja za klub, u to nema sumnje. Oduševljeni smo kako je igrao ove sezone... Ne razmišljamo o tržištu i sigurno nećemo razmatrati bilo kakve ponude", rekao je Benites\nTrener fudbalera Napolija Rafael Benites rekao je danas da taj italijanski klub ne želi ni da razmatra ponude za Mareka Hamšika.\nItalijanski mediji su ranije ove nedjelje pisali da bi Napoli bio spreman da proda Hamšika za adekvatnu naknadu, ali je Benites kazao da je slovački fudbaler jedan od glavnih igrača njegog tima.\n"Marek je važan igrač za nas. On je vitalnog značaja za klub, u to nema sumnje. Oduševljeni smo kako je igrao ove sezone... Ne razmišljamo o tržištu i sigurno nećemo razmatrati bilo kakve ponude za Hamšika", rekao je Benites, prenose italijanski mediji.\nMediji su, takođe, spekulisali da je Napoli zainteresovan za fudbalera Liverpula Martina Škrtela i igrača Barselone Havijera Maskerana.\n"Žao mi je, ali znate da ne mogu sada da pričam o transferima... Jedino želim da razmišljam o narednoj utakmici Meč sa Udinezeom je od presudnog značaja za nas ako želimo da sezonu završimo na trećem mjestu na tabeli", rekao je Benites novinarima.


Naslovna/Hronika/DETALJI STRAVIČNE NESREĆE Posudio automobil od prijatelja i ODVEZAO SE U SMRT\nSedamnaestogodišnji D.P, koji je poginuo u saobraćajnoj nesreći u mjestu Karać kod Prnjavora, prije kobnog trenutka posudio je automobil “pežo 406” od prijatelja kako bi se provozao.\nIspričao je ovo jedan od poznanika nesrećnog mladića, koji je istakao da je cijelo selo u šoku, jer su ga svi poznavali.\n– Na mjestu nesreće su bili i prnjavorski vatrogasci, koji su morali sjeći lim kako bi izvukli tijelo mladića iz automobila – ispričao je izvor blizak istrazi.\nO nesreći je obavješten i dežurni tužilac Okružnog javnog tužilaštva Banjaluka. Kako se nezvanično saznaje, tužilac je zatražio i da bude obavljena obdukcija tijela nesretnog mladića.\nPrnjavor Saobraćajna nesreća smrtni slučaj\nUkinuta kazna Markoviću za napad na ženu, novo suđenje


Obustavljena istraga protiv bivšeg direktora IDDEEA - Istinito.com - Ne budi ovca!\nPočetna > BIH > Hronika > Obustavljena istraga protiv bivšeg direktora IDDEEA\nObustavljena istraga protiv bivšeg direktora IDDEEA\n15. Marta 2020. Istinito308Leave a Comment on Obustavljena istraga protiv bivšeg direktora IDDEEA\nTužilaštvo BiH, nakon pet godina, obustavilo je istragu protiv bivšeg direktora Agencije za identifikaciona dokumenta, evidenciju i razmjenu podataka BiH (IDDEEA) Siniše Macana.\nIstraga protiv Macana pokrenuta je 27. januara 2015. godine u vezi sa nabavkom putnih isprava i ličnih dokumenata, a tužilačkom odlukom nakon višegodišnjeg istraživanja konstatovano je da nije počinjeno bilo kakvo krivično djelo u ovom slučaju.\nMacan je 2016. godine bio priveden na saslušanje po nalogu Tužilaštva BIH, a Ustavni Sud BiH je 11. juna 2019. godine konstatovao da su povrijeđena prava Siniše Macana u smislu nedonošenja odluke Tužilaštva BiH u razumnom vremenskom roku.\nSiniša Macan bio je dugogodišnji direktor Direkcije CIPS-a i IDDEEA, a u periodu njegovog mandata ukinute su vize za državljane BiH prema Evropskoj uniji i uveden savremeni biometrijski pasoš, jedan od najsigurnijih u svijetu.\nTagged iddeea istinito istraga sinisa macan\nOdluka o iseljenju studentskih domova u Banjaluci


Iako je Napoli gubio do pred sam kraj utakmice nekim čudom su izabranici Karla Anćelotija izvukli sva tri boda.\nBivši napadač Napolija Leonardo Pavoleti je u 63. minutu zagorčao život nekadašnjem klubu, da bi u 85. Dris Mertens doneo izjednačenje.\nU samoj sudijskoj nadoknadi Jonica je dobio crveni karton, a penal je uspešno realizovao Lorenco Insinje.\nRoma je imala veliku šansu da smanji razliku u odnosu na Atalantu koja je na četvrom, poslednjem, mestu koje vodi u Ligu šampiona.\nA "vučica" ne samo da nije to uspela, nego je srećan što na kraju nije ostala i bez tog, jednog, boda. El Šaravi je pogodio za Rimljane u 82. minutu, ali je u 91. Romero doneo izjednačenje "grifonima".\nNajbolju šansu je imao Sanabrija, ali visoki Španac nije uspeo da realizuje penal, pa je Roma uspela da izvuče remi sa neugodnog gostovanja.


NUNS :: Vesti :: Uložen prigovor na odluku tužilaštva da odbaci krivičnu prijavu protiv Milomira Marića\nNaslovna | Info | Vesti | Uložen prigovor na odluku tužilaštva da odbaci krivičnu prijavu protiv Milomira Marića\nAutor: Denis Kolundžija Izvor: Cenzolovka\nUložen prigovor na odluku tužilaštva da odbaci krivičnu prijavu protiv Milomira Marića\nZamenik tužioca u dopisu nije naveo nijedan razlog za odbačaj krivične prijave protiv Milomira Marića zbog omalovažavanja profesora Danijela Sinanija, navodi se u prigovoru koji su Apelacionom javnom tužilaštvu uputili Slavko Ćuruvija fondacija, NUNS, NDNV i AOM.\nSlavko Ćuruvija fondacija, Nezavisno udruženje novinara Srbije, Nezavisno društvo novinara Vojvodine i Asocijacija onlajn medija uputili su prigovor na odluku Višeg javnog tužilaštva u Beogradu o odbačaju krivične prijave protiv glavnog urednika TV Hepi Milomira Marića.\nMarić je, kako je navedeno u krivičnoj prijavi, počinio krivično delo izazivanja nacionalne, rasne i verske mržnje i netrpeljivosti dok je u programu TV Hepi govorio o profesoru Filozofskog fakulteta u Beogradu Danijelu Sinaniju.\nPodsećajući da su 9. januara ove godine primili dopis Višeg javnog tužilaštva u kom su obavešteni da je tužilac odbacio krivičnu prijavu jer ne postoje osnovi sumnje da je učinjeno predmetno krivično delo, niti bilo koje drugo krivično delo koje se goni po službenoj dužnosti iz nadležnosti VJT, podnosioci prigovora ističu da im tom prilikom nije dostavljeno rešenje o odbacivanju.\n„Zamenik tužioca u dopisu nije naveo nijedan razlog za odbačaj krivične prijave u kojoj su označeni linkovi ka emitovanoj emisiji za područje cele Srbije, a u kojoj je novinar Milomir Marić omalovažavao Danijela Sinanija, profesora Beogradskog univerziteta, izazivajući i raspirujući nacionalnu mržnju i netrpeljivost. Cela emisija bila je posvećena dešavanjima u vezi sa odlukom da je doktorat ministra Siniše Malog plagijat“, navodi se u prigovoru upućenom Apelacionom javnom tužilaštvu u Beogradu, u koji je Cenzolovka imala uvid.\nDa je podnosiocima prijave, shodno Zakonu o krivičnom postupku, moralo biti dostavljeno rešenje o odbačaju krivične prijave, te da je morala da postoji i pravna pouka, ukazala je u ranijoj izjavi za Cenzolovku nekadašnja predsednica Vrhovnog suda Srbije i sadašnja predsednica Udruženja Centar za pravosudna istraživanja Vida Petrović Škero.\nU prigovoru koji je danas upućen Apelacionom tužilaštvu u Beogradu ističe se i da je „iznenađujuće da je odluku o krivičnoj prijavi Više javno tužilaštvo donelo u postupku u kome je postupao zamenik tužioca Nenad Stefanović koji je bio gost u emisiji Milomira Marića Dobro jutro Srbijo, oktobra 2018. godine“.\n„Svakako je percepcija javnosti takva da se može posumnjati u objektivnost i samostalnost ovog zamenika tužioca u konkretnom predmetu. I zamenik tužioca i tužilac morali su u ovom postupku ceniti da se stvara utisak da je novinar Milomir Marić bio zaštićen od strane zamenika tužioca koji je bio gost u njegovoj emisiji“, ističu podnosioci krivične prijave protiv glavnog urednika TV Hepi.\nInformaciju o odbačaju krivične prijave objavila je Cenzolovka, čije je pisanje osudilo Udruženje sudija i tužilaca Srbije (UST), na čijem je čelu upravo zamenik tužioca Nenad Stefanović.\nU saopštenju UST je navedeno da je odluka VJT doneta u skladu sa zakonom, odnosno Zakonikom o krivičnom postupku, te da kao takva „sadrži obrazloženje, kao i svaka javnotužilačka odluka, zbog čega apeluje da VJT u Beogradu istu učini dostupnom javnosti, bez namere da poučava autore Cenzolovke kada i kome se dostavlja obrazloženje odluke“.\nPodsetimo, krajem septembra prošle godine Milomir Marić je u Jutarnjem programu Televizije Hepi vređao profesora Filozofskog fakulteta u Beogradu Danijela Sinanija. Sinani je u to vreme sa rektorkom Beogradskog univerziteta Ivankom Popović učestvovao u pregovorima sa studentima koji su blokirali zgradu Rektorata, a Marić je, govoreći o postupku u vezi sa doktoratom ministra finansija Siniše Malog, rekao da će o njemu odlučivati Hašim Tači i Ramuš Haradinaj, dodajući da je „jedan njihov predstavnik član te komisije“.\n„Pojavio se jedan, malo sumnjivo prezime, podseća na Sinana Hasanija, da mu nešto nije… E sad, on u Beogradu govori da je Siniša Mali nestručnjak, a čovek napravio Beograd na vodi…“, rekao je Marić i dodao da mu nije bitno da li je neko Albanac. Po Marićevom mišljenu, Sinani ne može da bude moralni sudija, jer bi na Kosovu „Tači i Haradinaj Srbina koji bi to pokušao streljali“.\nRegulatorno telo za elektronsko medije ranije je izreklo meru opomene Televiziji Hepi zbog vređanja i „podsticanja diskriminacije na osnovu nacionalne pripadnosti“ i naložilo toj televiziji da ovu odluku objavi u svom programu, kao i u jednom dnevnom listu.\nTime je, naveo je REM, Televizija Hepi povredila obavezu propisanu Pravilnikom o zaštiti ljudskih prava u oblasti pružanja medijskih usluga i Zakon o elektronskim medijima.


Obama šalje još 450 instruktora u Irak\nPredsednik Obama sa iračkim premijerom Hajderom al-Abadijem na samitu G7 u Nemačkoj, 8. juni, 2015.\nPredsednik Obama odlučio je da uputi u Irak dodatnih 450 vojnih instruktora, u nastojanju da se ojačaju iračke trupe dok pokušavaju da povrate kontrolu nad Ramadijem, prestonicom pokrajine Anbar koju su prošlog meseca zauzeli pobunjenici Islamske države.\nU saopštenju iz Bele kuće navodi se da je predsednik odlučio da pošalje nove instruktore na zahtev iračkog premijera Hajdera al-Abadija, kao i na osnovu preporuka iz Pentagona.\nNova grupa pridružiće se 3.000 instruktora i savetnika, čije je slanje u Irak Obama odobrio prošle godine, pošto su ekstremisti zauzeli velike delove severnog i zapadnog Iraka u ofanzivi u kojoj su zadali brojne udarce iračkoj vojsci.\nUz pružanje obuke, SAD predvode koaliciju zemalja koja je izvršila više od 4.400 vazdušnih udara u Iraku i Siriji, gadjajući položaje Islamske države. Portparol Bele kuće Džoš Ernest izjavio je da postoje dokazi da kombinovana strategija daje rezultate.\n"Postoje oblasti u kojima iračke snage bezbednosti, kada imaju podršku naše vojne koalicije, ispoljavaju ne samo želju da se bore već i pokazuju efikasnost u borbi. Tako su uspeli da ISIL proteraju iz područja kao što su Tikrit i Hadita, pa čak i delova u pokrajini Anbar kao što je Bagdadi. To je znak da postoji strategija i model za uspešne operacije u Iraku.”\nZvaničnici navode da Obamin plan podrazumeva uspostavljanje nove baze za obuku u provinciji Anbar, kao i pružanje veće podrške sunitskim borcima za koje se smatra da imaju ključnu ulogu u naporima da se povrati kontrola nad Anbarom. Iračke snage bezbednosti, uz pomoć paravojnih grupa, pokušavaju da ponovo osvoje oblasti u blizini Ramadija, pokrajinske prestonice, koju su ekstremisti osvojili prošlog meseca. Kritičari optužuju predsednika Obamu da nema razvijenu strategiju za borbu protiv ISIL-a u Iraku, što je i sam priznao pre nekoliko dana. Oni pozivaju na SAD da upute kopnene trupe u Irak, ali predsednik za sada isključuje tu mogućnost.


Otkrivamo mlade bendove: Uvertira - Novosadski alternativni rok - Rock SvirkeRock Svirke\nOtkrivamo mlade bendove: Uvertira – Novosadski alternativni rok\nNa nedavno završenom “Demo mastersu 7”, posebnu nagradu za najperspektivniji mladi bend dobila je grupa Uvertira iz Novog Sada.\nSastav Uvertira je osnovan krajem 2007. a čine ga Filip Grubac (ritam gitara), Igor Sakač (solo gitara i vokal), Luka Major (bas gitara i vokal), Petar Banjac (bubnjevi) i Lela Ćirić (vokal). Po rečima članova grupe, Uvertira je mladi alternativni rok bend, a njihov stil bi se najbolje mogao definisati kao rok, uz uticaje fanki, metal, pop-rok-a i pank muzike. Bend nastaje krajem 2007. kao školski, a posle se osamostaljuje i počinje s ozbiljnijim radom na leto 2008. Uglavnom sviraju autorske pesme, uz poneku obradu. Kako kažu, mnogo vremena provode vežbajući, kako bi imali kvalitetnu i originalnu muziku. Nastupali su samostalno i kao predgrupa sastava Amajlija, a svirali su i s drugim mladim bendovima. Najveći nastup su imali kao predgrupa legendarnog britanskog benda Status Quo.\nKao bendove koji su najviše uticali na njihovu muziku navode Deep Purple, Green Day, Led Zeppelin, Nightwish, Metallica, AC/DC, Piknik… Članovi sastava Uvertira trenutno uvežbavaju repertoar, ugovaraju snimanje i navode da su uvek otvoreni za saradnju s drugim bendovima.\nProglašeni pobednici BARF-a 2013\nGitarijada u Beški 8. septembra\nDebi EP beogradskog benda Vizelj


Biznis Autor:Daniela Ilić Krasić18. jan. 202107:11 > 07:40\nMomentalna obustava slanja poreskih rešenja, poziva i opomena uslov je bez koga frilenseri neće pregovarati sa državom o svom statusu. To je, uz pregovore, jedan od dva zahteva kojim je Udruženje radnika na internetu prošlog oktobra započelo svoju borbu za pravedno oporezivanje. "Razrezani" iznosi idu do čak 80 odsto svega što su prihodovali u proteklih pet godina i razlog su što su frilenseri rešenje potražili prvo kroz predaju zahteva nadležnima, a potom i protestujući na ulici. Upravo tokom velikog protesta održanog u subotu, 16. januara, iz kabineta premijerke stigao je - poziv za pregovore.\nZa jednim stolom danas će se, tačno u 15 časova, naći predstavnici frilensera i Vlade Srbije.\nUdruženje radnika na internetu, posle gotovo tromesečne borbe, izdejstvovalo je pregovore sa premijerkom Anom Brnabić, ministrom finansija Sinišom Malim i direktorkom Poreske uprave Draganom Marković, o svom statusu i ogromnim, neplativim dugovanjima.\nSuština njihove borbe je da žele da plate porez, ali fer i pravedan, bez retroaktivnog obračuna i naplate obaveza koje nisu mogli da koriste. Zato su pozivali na pregovore i pravdu potražili u protestima.\nMiran Pogačar, predsednik Udruženja radnika na internetu za Nova.rs ne navodi mnogo detalja o sastanku koji sledi.\n„Za nas je najvažnije da se odmah obustavi slanje poziva, rešenja i opomena frilenserima iz Poreske uprave i tek potom možemo da pregovaramo. Takođe, očekujem da se prvo reši pitanje retroaktivnog obračuna i naplate poreza i doprinosa. Na tome ćemo insisitirati“, rekao je Pogačar i istakao da će više detalja imati posle sastanka sa predstavnicima Vlade Srbije.\nPogačar je, gostujući u jutarnjem programu na televiziji NOVA S, podsetio da frilenseri dobijaju rešenja da plate poreze i doprinose za PIO i zdravstvo pet godina unazad, što sa kamatom dostiže i 80 odsto prihoda.\n„Retroaktivna naplata poreza bez bilo kakvih prava, samo sa obavezama – ne dolazi u obzir“, poručio je Pogačar.\nOn je istakao da te iznose nijedan frilenser ne može da plati, niti bi, kako je rekao, trebalo to da učini po zakonu iz 2001. godine kada skoro niko nije radio preko interneta.\n„Naplata naših obaveza treba da počne od onoga trenutka kada krene i primena novog zakona”, ukazao je Pogačar.\nPodsetimo, frilenseri, kako je istakla Katarina Pavlović, pravnica Udruženja radnika na internetu, predlažu donošenje neke vrste leks specijalisa – posebnog zakona, kako bi se izašlo iz sadašnjih problema oko oporezivanja frilensera, kao i izmenu Zakona o radu iz koga je samozapošljavanje izbačeno 2014. godine, a kako bi bolje definisao status frilensera.\nMiran Pogačar nedavno je za Nova.rs naveo da je do sada njihovim članovima uručeno oko 40 poreskih rešenja.\n„Računamo da je oko 2.000 poziva uručeno od Nove godine do sada, a koji će uskoro, u roku od mesec, dva – postati rešenja. Kada je reč o prinudnoj naplati – stigle su dve opomene pred prinudnu naplatu. Nadam se da ih neće biti. Ako bude prinudne naplate, preduzećemo, kao i do sada, konkretne akcije kao što smo perduzeli prošli put i u roku od dva dana organizovali protest“, rekao je Miran Pogačar, najavljujući današnji protest.\nI Zaštitnik građana pokrenuo je postupak kontrole pravilnosti i zakonitosti rada Poreske uprave – upravo posle saznanja da su frilenseri dobili poziv da retroaktivno prijave i plate porez za nekoliko prethodnih godina. Zoran Pašalić je potvrdio da su se toj instituciji obraćali građani koji treba da „odjednom plate velike poreze za nekoliko godina unazad na prihode iz inostranstva koje ostvaruju kroz honorarni rad u oblasti IT usluga, grafičkog dizajna, držanja časova stranih jezika„.\nFrilenseri nisu samo programeri i oni koji mesečno zarađuju velike sume novca. Među njima ima i nastavnika stranih jezika koji mesečno prihoduju od 300 do 500 dolara, što je čak i manje od prosečne srpske plate.\nMnogi od njih su se, kao što je Nova.rs već pisala, uredno javljali poreskim vlastima, raspitivali se šta i koliko treba da plate, ali su redom dobijali odgovore da „ne postoji njihova šifra“ za oporezivanje ili, da su im „prihodi smešni“ za oporezivanje, kao i da „treba da plate samo godišnji porez ako im prihod premaši određeni limit“, što su neki uredno plaćali.\nNi to im nije pomoglo da ih poreznici ne proglase za utajivače poreza i razrežu – milionske iznose duga, poput slučaja Vladimira Ilića, koji se bavi gejming industrijom. On je, tokom četiri godine, zaradio osam miliona dinara, uredno se javio poreskim vlastima, uredno platio godišnji porez na dohodak građana koji premašuju određeni iznos prihoda, da bi mu nedavno stiglo novo poresko rešenje sa navedenim dugom od čak – šest miliona dinara!\nfrilenserikatarina pavlovićmiran pogačarudruženje radnika na internetuURI


Tema prvog broja je "štetnost najlonskih kesa i njihova razgradnja u prirodi", a promovisan je kroz akciju "Kracikliranje", na kojoj su građani mogli da zamene 10 kesa za jedan ekološki platneni ceger.\nNovinarka ovog magazina Nikoleta Kosovac je rekla Tanjugu da je "Liceulice" neprofitni i nezavisni mesečnik, koji se bavi čuvanjem životne sredine, ne samo fizičke, već i mentalne, a prodaju ga beskućnici na gradskim ulicama.\n"Liceulice" košta 100 dinara, polovina iznosa pripada prodavcima, dok se ostatak novca koristi za štampanje novina i razvoj ovog projekta, navela je Kosovac.\n"Za sada u projektu učestvuje 10 mladih ljudi, korisnika svratišta, koji prodajom novina na legalan naccin stiču prihode", rekla je Kosovac i dodala da će iduće sedmice početi distribucija uličnih novina u Novom Sadu, gde će raditi sedam prodavaca.\nJedan od prodavaca, sedamnaestogodišnja Madona Zorjani, čija je životna priča napisana u prvom broju magazina, rekla je da je veoma srećna zbog posla koji ima, kao i da je prodaja novina lepši i lakči posao od drugih koje je radila.\nAkcija "Kracikliranje" održana je na Terazijama.


Jeftini letovi iz Ženeve za Antaliju - Avio karte Ženeva Antalija - eSky.rs\nAvio karte iz Ženeve za Antaliju\nPretražite letove iz Ženeve za Antaliju\nProverite najbolje prilike za letove iz Ženeve za Antaliju\nDirektni letovi se obavljaju 2 dana u nedelji -\tpon.,\tsub..\nDirektni letovi s avio kompanijom:\tSunExpress (XQ),\tPegasus (PC).\n✔ Postoje li posebne ponude za letove iz Ženeve za Antaliju na eSky.rs?\n✔ Mogu li se pobrinuti za osiguranje prilikom rezervacije leta iz Ženeve za Antaliju?\n✔ Ako rezervišem let iz Ženeve za Antaliju, mogu li da rezervišem ujedno i smeštaj?\n✔ Koje avio-kompanije nude letove iz Ženeve za Antaliju?\nBudite sigurni, da na eSky.rs ponuda letova iz Ženeve za Antaliju uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Ženeva - Antalija\nJeftini letovi do Švajcarske Jeftini letovi iz Švajcarske Jeftini letovi za Bern Jeftini letovi iz Berna Jeftini letovi za Kilbirnie Jeftini letovi iz Kilbirnie\nJeftini letovi do Sent Kitsa i Nevisa Jeftini letovi iz Sent Kitsa i Nevisa Jeftini letovi do Abu Dhabi Intl Airport Jeftini letovi od Abu Dhabi Intl Airport


RTCG - Radio Televizija Crne Gore - Nacionalni javni servis :: Politika :: "Radne grupe za pregovore kao konsultativna platforma"\n22. 09. 2021. 18:47 >> 18:46 0\nRadne grupe za pregovore treba da budu ključna konsultativna platforma za sve aktivnosti u okviru sektorskih politika. Kroz njihov rad, a vodeći se obavezama iz završnih mjerila, treba da pokažemo veći stepen vlasništva nad procesom i pošaljemo afirmativne poruke Evropskoj komisiji i državama članicama, kazala je glavna pregovaračica Zorka Kordić na konstitutivnim sjednicama radnih grupa za poglavlja 2 - Sloboda kretanja radnika i 19 - Socijalna politika i zapošljavanje.\nNa sjednicama radnih grupa razmatrane su prioritetne aktivnosti usmjerene na ispunjavanje obaveza u tim pregovaračkim poglavljima, kroz izradu i realizaciju mape puta s jasno definisanim zadacima, rokovima i odgovornošću.\n"Potrebno je dalje jačanje administrativnih kapaciteta, kako za proces pristupanja, tako i za buduće članstvo u EU", rekla je Kordić.\nŠefice radnih grupa, Ana Leković i Jevrosima Pejović su se osvrnule na postignute rezultate, kao i na završna mjerila od kojih zavisi dalji napredak Crne Gore u poglavljima 2 i 19.\nCG-EU Zorka Kordić Radne grupe za pregovore


Vesti online / Vesti / Svet / Putin nije zvao Asada, još čeka informacije Izraela o padu aviona\n- Naše ministarstvo odbrane i Generalštab imaju zabeležen apsolutno svaki minut, svaku sekundu svih letova koji se tamo izvode, pre svega o našem avionu - rekao je Peskov.\n- Oni još uvek nisu stigli. Nesumnjivo, naši eksperti će ih proučiti - naglasio je portparol Kremlja.\nMinistarstvo je navelo da su otprilike u to vreme četiri izraelska lovca F-16 napala sirijske ciljeve u Latakiji. Prema podacima Ministarstva, krijući se iza ruskog aviona, izraelski avioni su ga stavili na udar sirijskih sistema PVO S-200 i sirijske rakete su ga oborile. Poginulo je 15 ruskih vojnika.


Press Online :: Hronika :: PUCAO U BOKSERA ISPRED TERETANE Pomahnitali napadač je instruktor borilačkih veština koji je bio blizak sa VOĐAMA ZEMUNSKOG KLANA / print=true\nPUCAO U BOKSERA ISPRED TERETANE Pomahnitali napadač je instruktor borilačkih veština koji je bio blizak sa VOĐAMA ZEMUNSKOG KLANA\nZoran Savić (56) iz Pančeva uhapšen je juče zbog sumnje da je ranio boksera Marka Petrovića ispred teretane u naselju Kotež 2, saznaje "Blic".\nPrema prvim informacijama, Savić je nakon fizičkog obračuna ispalio dva hica u boksera i pogodio ga u butinu, a drugi hitac mu je okrznuo glavu. Zoran Savić je odmah priveden.\nNakon hapšenja, zbog sumnje da je izvršio krivično delo ubistvo u pokušaju i nedozvoljeno nošenje oružja, protiv Savića je po nalogu tužilaštva određeno policijsko zadržavanje do 48 sati, nakon čega će biti sproveden na saslušanje u Više javno tužilaštvo u Pančevu.\nNapadač je u boksera ispalio dva hica: Uviđaj nakon ranjavanja\nPetroviću su rane konstatovane u Opštoj bolnici Pančevo gde mu je pružena lekarska pomoć, nakon čega je pušten na kućno lečenje.\n- Savić, koji je instruktor borilačkih veština i težak je oko 120 kilograma, napao je mladog boksera znatno slabije građe, nižeg i teškog 70 kilograma. Osumnjičeni je poznat istražnim organima odranije - kaže izvor "Blica".\nKako saznaje "Blic", osumnjičeni Savić bio je instruktor borilačkih veština u Udruženju "Srpska Sparta" iz Pančeva. On se sam predstavljao kao osoba zadužena za edukaciju, disciplinovanje mladih polaznika. Upravo tom udruženju grad Pančevo donirao je novac.\nInače, Savić nije prvi član Udruženja "Srpska Sparta" koji je hapšen.\nPre njega, trener ovog udruženja Dejan Simeunović Simke, sada rukovodilac jedince JP Gradskog zelenila Pančevo, RJ "Pijace", bio je optužen da je 15. novembra 2008. kao obezbeđenje kluba u centru Pančeva ubio Igora Birtaša. Posle niza sudskih preokreta pravosnažno je oslobođen decembra 2017. u trećem stepenu u Apelacionom sudu u Beogradu koji je ocenio da je u pitanju nužna odbrana.\nTakođe, član ovog udruženja bio je i Vladimir Jovanović, poznatiji kao Maradona, MMA borac i takođe zaposlen u JP Gradskom zelenilu kojeg, kako se veruje, 30. aprila prošle godine, sa sedam metaka ranio Crnogorac V. M.\nOvom muškarcu zbog teške povrede amputirana je noga, a kako je "Blic" ranije pisao u istrazi ovog ranjavanja, utvrđeno je da je sukob između pančevačkog MMA borca i V. M. počeo zbog neraščišćenih odnosa u trgovini automobilima, pa je državljanin Crne Gore rešio da se osveti Jovanoviću. O beskrupuloznosti napada svedoči to da je Jovanović upucan rano ujutru, ispred vrtića u kojem je ostavio svoju ćerku, i naočigled brojnih svedoka.\nBLIZAK SA ZEMUNSKIM KLANOM\nKako "Blic" saznaje, uhapšeni Zoran Savić bio je blizak sa vođama zemunskog klana Dušanom Spasojevićem Šiptarom i Miletom Lukovićem Kumom, o čemu svedoče i fotografije do kojih je došao "Blic", a na kojima Savić pozira sa ubijenim vođama ozloglašenog klana.


Plakat sa mrtvačkom glavom na zgradi Ambasade Srbije u Sarajevu | TV KANAL 9 NOVI SAD\nNaslovna KOMŠIJE BIH Plakat sa mrtvačkom glavom na zgradi Ambasade Srbije u Sarajevu\nNa ulazu u Ambasadu Srbije u Sarajevu nepoznate osobe zalepile su plakat na kome je nacrtana mrtvačka glava, ispod koje piše "Četnici kostobacani". Ministar spoljnih poslova BiH Igor Crnadak ocenio je da je reč o umobolnom činu.\nAmbasador Srbije u BiH Stanimir Vukićević rekao je da je do incidenta došlo juče između 17,30 i 18 sati, nakon čega je obaveštena policija koja je izvršila uviđaj i uzela plakat radi veštačenja, preneo je portal Fokus.\nMinistar spoljnih poslova BiH Igor Crnadak rekao je da je postavljanje agresivnog plakata na Ambasadu Srbije u Sarajevu, na dan kada se obeležava jedan od najvažnijih datuma u istoriji srpskog naroda, “umobolan čin” koji dolazi od onih koji bi voleli da Srbija i BiH, Srbi i Bošnjaci ostanu u večnom sukobu.\nUpozorio je da ovo nije samo poruka za Srbiju, već i poruka za Srbe koji žive u Republici Srpskoj i BiH, zbog čega je pozvao sve nadležne institucije da što pre otkriju ko stoji iza tog incidenta. (RTS)\nPrethodni tekstSiril Ramafosa novi predsednik Južnoafričke Republike\nSledeći tekstU ogomnoj rupi uništeno sedam automobila u Rimu (Video)


Skupština Kantona Sarajevo (KS), na hitnoj online sjednici u petak (28. maja), usvojila je prijedlog Vlade Kantona Sarajevo o nabavci vakcina Sputnik V iz Rusije.\nPremijer Kantona Sarajevo Edin Forto podsjetio je kako su KS i Vlada Federacije BiH 15. aprila potpisale sporazum o zajedničkoj nabavci vakcine Sputnik iz Rusije, preko domaće kompanije Bosnalijek.\nZa Kanton Sarajevo dogovorena je nabavka 200.000 doza vakcina, a za ostale dijelove Federacije 300.000 ruske vakcine Sputnik V koja još nema odobrenje Evropske agencije za lijekove (EMA) ni Svjetske zdravstvene organizacije (SZO).\nForto je rekao da se radi na nabavci vakcina i drugih proizvođača i pozvao građane da se vakcinišu dostupnim vakcinama, a ne da čekaju nabavku nekih drugih.\n''U ovom momentu najvažnije je da što veći broj građana primi prvu dozu vakcina. Treba imati u vidu primjer Velike Britanije koja je najuspješnija bila u tome da masovnom vakcinacijom u kratkom roku smanji krivulju oboljelih. Zato je važno da se građani vakcinišu što prije, a ne da čekaju nabavku ovih ili onih vakcina'', kazao je Forto.\nForto je najavio da će se Kanton Sarajevo priključiti naporima Vlade FBiH za nabavku Pfizer i kineskih vakcina.\nIz Vlade FBiH je saopšteno da su Zavodu za javno zdravstvo dostavljena još četiri prijedloga ugovora putem veletrgovaca, i to za nabavku 500.000 doza vakcina proizvođača Pfizer, i po 250.000 doza proizvođača Sinovac i Sinopharm.\nFederacija BiH je direktno pregovarala sa Kinom za nabavku 500.000 doza Sinopharm vakcine protiv COVID 19 i taj je ugovor, kako je rečeno poslanicima u fazi potpisa. Kriteriji za odabir, kako navode iz Vlade FBiH, su brzina isporuke, cijena i uslovi plaćanja, a ponuđeni rokovi kreću se od 15 do 30 dana.\nPrvom dozom vakcine protiv COVID-a 19, u BiH je vakcinisano 91.444 osoba, dok je revakcinaciju završio 31.221 građanin.\nBiH: Šta su razlozi za visoku smrtnost od COVID19\nStatistika: BiH druga na svijetu po broju umrlih od COVID19 na milion stanovnika


Oni će se postići sprovođenjem sljedećih aktivnosti: Zapošljavanje konsultantkinje na SOS telefonu za žene s invaliditetom s iskustvom nasilja i diskriminacije; Redovno pružanje SOS telefona za žene s invaliditetom s iskustvom nasilja i diskriminacije; Redovno pružanje besplatne pravne pomoći ženama i djevojkama s invaliditetom i njihovim porodicama; Sprovođenje online kampanje o pravima žena, djevojaka i djevojčica s invaliditetom i problemu partnerskog i porodičnog nasilja nad njima; Redovno pojavljivanje u medijima i priprema saopštenja za javnost o pravima žena, djevojaka i djevojčica s invaliditetom i problemu partnerskog i porodičnog nasilja nad njima i organizovanje najmanje 3 sastanka/događaja sa predstavnicima/ama relevantnih institucija na nacionalnom nivou u oblastima rodne ravnopravnosti, zaštite od nasilja i prava osoba s invaliditetom.\nRezultati koji će se postići aktivnostima su: Uspostavljen i redovno pružan SOS telefon za žene s invaliditetom s iskustvom nasilja i diskriminacije; Najmanje 2.000 osoba iz šire javnosti informisano o pravima žena, djevojaka i djevojčica s invaliditetom i problemu partnerskog i porodičnog nasilja nad njima; Objavljeno najmanje 12 medijskih izvještaja o pravima žena, djevojaka i djevojčica s invaliditetom i problemu partnerskog i porodičnog nasilja nad njima i uspostavljena saradnja sa najmanje 3 relevantne institucije na nacionalnom nivou u oblastima rodne ravnopravnosti, zaštite od nasilja i prava osoba s invaliditetom.\nCiljne grupe su: žene i djevojke s invaliditetom i njihove porodice, relevantne institucije i druge zainteresovane strane i šira javnost. Projekat je započeo 1. marta 2021. godine i trajaće do 28. februara 2022. godine, a njegov budžet iznosi 10.000,00 američkih dolara. Projekat finansira Trag fondacija.


Nova godina – novi projekti i izazovi | Palelive.com\nPočetna Regija Istočno Sarajevo Nova godina – novi projekti i izazovi\nNova godina – novi projekti i izazovi\nISTOČNO SARAJEVO – Režiser Vitomir Mitrić najavljuje da će ove godine, kada se obilježava 25 godina rada u kulturi i doprinosa razvoju kulture i umjetnosti u Istočnom Sarajevu, biti upriličeni brojni programi.\nMitrić je osnivač „Forum teatra“, Međunarodnog festivala profesionalnih lutkarskih pozorišta za djecu „Lut fest“, Međunarodnog filmskog festivala „Prvi kadar“ i Međunarodnog festivala poezije.\nZa mart Mitrić najavljuje realizaciju Filmskog kampusa art dokumentarca „Svijet filma“, koji će realizovati Produkcija „Prvi kadar“ sa timom stručnjaka iz filmske oblasti pod rukovodstvom Aleksandre Mitrić Štifanić, filmskog i televizijskog producenta, uz podršku Ministarstva civilnih poslova BiH.\nPlanirano je da projekat bude realizovan u saradnji sa opštinom Zvornik, čime se želi skrenuti pažnja na neophodnost decentralizacije kulture, naročito filmske umjetnosti.\nU planu je i održavanje 19. Međunarodnog festivala profesionalnih lutkarskih pozorišta za djecu „Lut festa“ od 14. do 18. maja u Istočnom Sarajevu, pod motom „Poetika lutkarskog izraza“.\nDvanaesti Međunarodni filmski festival „Ist Sarajevo film festival – Prvi kadar“ priprema vrlo kvalitetan, zanimljiv i intrigantan program sa značajnim domaćim i svjetskim filmskim ostvarenjima.\nPlanirano je da Festival otvori igrani film „Čarape kralja Petra“, u kojem kralja Petra Prvog Karađorđevića tumači Lazar Ristovski, koji je i producent filma.\n„Ovo ostvarenje će obilježiti 2018. godinu donosi nam ne samo značajnu istorijsku priču, nego i jedan od najvećih filmskih poduhvata naše kinematografije“, naglašava Mitrić za Srnu.\nU susret festivalu poezije, „Forum teatar“ će izdati i audio-izdanje knjige najboljih dječijih radova konkursa 15. i 16. festivala.\n„Godinu ćemo završiti festivalom poezije koji će, po sedamnaesti put, otvoriti stranice poezije za djecu sa konkursom za najbolje dječije i pjesme mladih pjesnika“, najavljuje Mitrić.\nPlanirane su i aktivnosti na realizaciji predstava „Teatra potlačenih“, koje će se raditi u projektu Omladinske politike i DŽender centra Republike Srpske.\n„Teška su vremena za finansiranje umjetnosti i kulture“, upozorava Mitrić i napominje da je potrebno da svi, sa institucijama na čelu, grade kulturnu politiku, u čijoj osnovi je važno definisati i sistem finansiranja i vrednovanja umjetnosti i kulture.\nMitrić podsjeća da je prvi impuls kulturnog razvoja grada Istočnog /tada Srpskog/ Sarajeva dat pokretanjem Dječijeg pozorišta 1993. godine, kada je okupio mlade umjetnike, oblikujući tako ne samo njihove, već i živote stanovnika, koji su i u tim teškim vremenima mogli da se oslone na kulturu i u njoj pronađu utočište.\n„Zvaničnim osnivanjem `Forum teatra`, počinje i institucionalni kulturni razvoj, kao i osnivanje kulturnih manifestacija od međunarodnog značaja, kao što su `Lut fest`, Festival poezije za djecu i mlade i Produkcija `Prvi kadar`“, navodi Mitrić za Srnu.\nOn ističe da su ovakve manifestacije u Istočnom Sarajevu ujedno i utemeljivači kulture i umjetnosti grada, te zauzimaju dominantnu ulogu, koju prepoznaju i podržavaju domaći i svjetski umjetnici.\nPrethodni članakOsnovna škola „Vuk Karadžić“ obilježila školsku slavu\nNaredni članakSveti Sava temelj srpskog jedinstva


IZJAVA PIC-A: ČVRSTA PODRŠKA SCHMIDTU I SUVERENOJ BIH\nObjavljeno: 10. Nov 2021. 19:11:00\nIz OHR-a su uputili zajedničku izjavu ambasadora Upravnog odbora Vijeća za provedbu mira (PIC), koju prenosimo u cijelosti.\n- U svjetlu nedavnih pokušaja podrivanja njegove uloge, ambasadori Upravnog odbora Vijeća za implementaciju mira ponavljaju nijhovu čvrstu podršku autoritetu i mandatu visokog predstavnika kao čuvara implementacije civilnog aspekta Dejtonskog mirovnog sporazuma. Uloga visokog predstavnika je ključna da bi BiH ispunila 5+2 uvjete i nakon toga završila sa međunarodnom supervizijom, približavajući se EU.\nUpućujemo pohvalu visokom predstavniku za njegovu predanost angažmanu sa svim stranama. Pozdravljamo fokus visokog predstavnika na pitanje državne i vojne imovine i pozivamo sve političke aktere da u potpunosti sarađuju sa OHR-om u pronalasku funkcionalnog rješenja u interesu BiH i njenih entiteta. Potvrđujemo kontinuiranu važnost EUFOR/Althea u osiguravanju sigurnog i bezbjednog okruženja u BiH, koje ostaje preduslov za miran i stabilan razvoj na dobrobit svih građana. Zato pozdravljamo odluku Vijeća sigurnosti UN-a o produženju mandata EUFOR/Althea na dodatnih 12 mjeseci, donijetu 3.novembra.\nZajedno sa visokim predstavnikom Christianom Schmidtom, mi, članice Upravnog odbora Vijeća za implementaciju mira, ostajemo spremne da pomognemo i podržimo domaće aktere u njihovim nastojanjima da osiguraju mirnu, demokratsku i prosperitetnu budućnost za sve građane BiH, - piše u saopćenju.\nNapomenuto je da se Ruska Federacija ne pridružuje ovoj izjavi.


Šta Evropska banka za obnovu i razvoj poručuje Srbiji - Bizlife.rs\nPoslovne vesti, BIZstyle\n12:25 Beograd, 05/03/2018\nBord direktora Evropske banke za obnovu i razvoj (EBRD) odobrio je novu petogodišnju strategiju za Srbiju u kojoj je na vrhu liste proriteta unapreenje konkurentnosti i upravljanja, jačanjem kapaciteta privatnih preduzeća i reformisanjem odabranih preduzeća u državnom vlasništvu i javnih komunalnih preduzeća, saopštila je danas ta banka.\nNa spisku prioriteta EBRD do 2023. godine je i jačanje integracije kroz unapredjenje saobraćajne mreže, podršku reformi procesa ekonomskog povezivanja regiona i unapredjenje umreženosti energetskih sistema, zatim podrška „zelenoj“ ekonomiji kroz unapredjenje energetske efikasnosti, bolje korišćenje obnovljive energije i promovisanje održive prakse.\n„Nova strategija sledi nakon godine značajnih investicija EBRD-a u Srbiju. Banka je u 2017. godini obezbedila preko 380 miliona evra kroz više od 20 projekata u različitim sektorima srpske ekonomije. Investicije su uključivale i zajmove za izgradnju dva velika vetroparka, unapredjenje železničkog depoa za održavanje, modernizaciju kontrole letenja, proširenje jednog maloprodajnog centra u Beogradu kao i obezbedjenje sredstava lokalnom zajmodavcu kako bi se podstaklo kreditiranje malih i srednjih preduzeća kao i hipotekarno kreditiranje“, navela je EBRD.\n„Uz ovu pozitivnu osnovu pravi je trenutak da se Srbija još snažnije fokusira na reforme. Naša strategija podržaće prioritete vlade investicijama i angažovanjem EBRD u oblasti javnih politika. EBRD će nastaviti da se fokusira na restrukturiranje preduzeća u državnom vlasništvu, kao i da ohrabruje veće učešće kompanija iz privatnog sektora u oblastima u kojima u velikoj meri dominira država“, najavio je Berg.\nebrd preduzeca privatni sektor Srbija javni sektor


Nakon natprosječno toplog, na nekim mjestima i rekordnog oktobra, nastavlja se period sa neuobičajno visokim temperaturama i tokom sedmice koja je pred nama.\nJako južno strujanje uslovit će kišu, koja će bit izraženija u početku sedmice na jugu zemlje, gdje se prognozira i do 50 mm padavina. Magla u Bosni će izostati jer će puhati umjeren do jak vjetar, koji će biti izraženiji u Hercegovini. Tokom sedmice vjetar će postepeno slabiti.\nU prvom dijelu sedmice jutarnje temperature zraka kretat će se od 8°C do 13°C u Bosni, u Hercegovini do 16°C, a krajem sedmice od 3°C do 7°C u Bosni, na jugu zemlje do 11°C.\nMaksimalne dnevne temperature kretat će se između 13°C i 19°C. U Bosni pred kraj sedmice u kotlinskim područjima maksimalne temperature do 12°C. Prema raspoloživim sinoptičkim kartama i naredne sedmice (11 – 18.11.) nastavlja se natprosječno toplo vrijeme sa kišom i pljuskovima. I u ovom periodu na jugu zemlje moguće su veće količine padavina.\nJutarnje temperature zraka prognoziraju se između 4°C i 9°C u Bosni, na jugu zemlje do 13°C. Najveće očekivane dnevne temperature u rasponu od 8 do 14°C, saopćio je Federalni hidrometeorološki zavod.\n← Tuzlanski aerodrom dobio državnu pomoć od 302.500 KM\nMinistar Mićanović posjetio Fakultet za tjelesni odgoj i sport →\nZidari, tesari, varioci…, odlaze iz BiH u EU, njih mijenjaju strani majstori jer posla ima


Između redova iznenadnog zahteva: Evropa neće da joj se Dejton ponovi na Kosovu - Sputnjik Srbija\n06:12 25 Septembar 2020\nIzmeđu redova iznenadnog zahteva: Evropa neće da joj se Dejton ponovi na Kosovu\n07:00 26.05.2020 (osveženo 16:19 26.05.2020) Preuzmite kraći link\nIznenadni „vikend zahtev“ iz Nemačke i Francuske za momentalni nastavak dijaloga između Kosova i Srbije, pod vođstvom Evropske unije, euforično je dočekan u Prištini, jer za razliku od američkog, nudi vreme za rešenje. Evropa ne želi da joj se i na Kosovu desi Dejton, gde je bila samo pasivan posmatrač.\nZa Beograd ovo može da bude „sendvič pozicija“, jer ima više elementa sa kojima mora da se suoči. Pre svega, u toku je bitka EU i Amerike za primat u vođenju kosovskog procesa. U tom ključu trebalo bi čitati i pismo Pariza i Berlina kojim se traži nastavak dijaloga Beograda i Prištine, dok je i Vašington u diplomatskoj ofanzivi da što pre okonča proces.\nEvropa ne želi da na Kosovu bude posmatrač kao u Dejtonu\nDr Bojan Milisavljević, profesor međunarodnog prava i međunarodnih odnosa na Pravnom fakultetu u Beogradu, podseća da su pregovori svojevremno bili na EU i da je posledica zaključenje Briselskog sporazuma. On ne spori da je EU na neko vreme utihnula po ovom pitanju, što je Amerika iskoristila da se aktivira i uključi u dijalog.\n„Ako znamo kakvo je tradicionalno mišljenje Amerike po pitanju Kosova, mislim da nama i nije u interesu da oni preuzmu primat u vođenju pregovora. Jer, gledajući unazad, Amerika je uvek bila na strani Prištine“, podseća on.\nOvo što se sada dešava, to jest, aktiviranje Berlina i Pariza, kao vodećih članica EU, njihov je pokušaj da proces vrate u svoje igralište.\n„Važno je Evropljanima da na neki način pokažu da su i dalje zainteresovani da imaju glavnu reč u dijalogu i ako to posmatramo kroz naše interese, mislim da to i nije loše za nas. Jer, sa EU dobijamo aktere koji neće biti pristrasni i samo uz jednu stranu, nego će možda pokušati da izbalansiraju stavove, iako se pokazalo da je EU bila nemoćna u proteklom periodu“, navodi naš sagovornik.\nPriština bi prvo da zbije redove\nRazlog zbog čega se u Prištini naprasno raduju evropskom posredovanju, kako objašnjavaju naši sagovornici, nije činjenica da se odriču Amerike, već u razlici u brzini koja se najavljuje za finiš tih pregovora.\nAmerika želi brzo rešenje, dok su Nemačka i Fracuska, iako traže brz dijalog, skloniji sporijoj varijanti za donošenje rešenja i ne ispostavljaju rokove. A to Prištini odgovara u ovom trenutku zbog specifične političke krize i nesuglasica između albanskih lidera po ovom pitanju. Dakle, potrebno im je da prvo zbiju redove pre nego što se uđe u završnicu dijaloga.\nDr Slobodan Zečević, profesor internacionalnog prava na Evropskom univerzitetu, podseća da je jedna od obaveza Beograda u pristupnim pregovorima sa EU upravo rešenje kosovskog pitanja, pod okriljem EU. Po njegovim rečima, ne radi se o preuzimanju prevlasti, već o činjenici da se Evropa trudi da ne bude marginalizovana.\n„Dakle, da ne bude izuzeta iz rešenja koje bi eventualno mogli Amerikanci da donesu. To se, da podsetim, desilo tokom postizanja Dejtonskog sporazuma, gde je Amerika donela rešenje, a Evropa je sve vreme bila samo posmatrač“, napominje dr Zečević.\nPoslednja reč u SB UN\nPoslednjim nastupom Berlin i Pariz žele da kažu da neće biti samo posmatrači, jer imaju svog posrednika za dijalog Miroslava Lajčaka, koji je iskusan i dobro poznaje tematiku na Balkanu.\n„Nemačka je rigidna, neće da menja granice, ali EU nije samo Nemačka. Evropa je tu da formalno pruži dobru uslugu, da služi kao posrednik između Beograda i Prištine, da bi se postigao pravno obavezujući sporazum između Beograda i Prištine“, kaže on.\nNaš sagovornik kaže da bi i poptuno normalno bilo da Evropa rešava ovaj problem, jer je na njenom tlu, ali činjenica je da mi u ovom trenutku faktički imamo dve pregovaračke strane —\nAmeriku i EU, kao i različita potencijalna rešenja. Jedno što je po nas dobro, jeste da svako rešenje mora da prođe kroz Savet bezbednosti Ujedinjenih nacija, to jest, ništa ne može da prođe bez Rusije i Kine.


Pandurević: Ništa od prijedloga ukidanja naknada - Istinomjer\nPandurević: Ništa od prijedloga ukidanja naknada\nPredsjedavajuća Kluba poslanika SDS-a u Predstavničkom domu parlamenta BiH Aleksandra Pandurević, nedavno je izjavila da se godišnje iz budžeta BiH tri miliona KM troši za naknade članovima raznih upravnih i nadzornih odbora, te komisija koje je formirao Savjet ministara, i da tu praksu treba prekinuti.\n“Već na sljedećoj sjednici Savjeta ministara ministri iz Saveza za promjene, a sigurna sam da imamo podršku i ostalih, iniciraće izmjene i dopune zakona o platama i naknadama i svih podzakonskih akata kojima će se ukinuti naknade svima onima koji već primaju plate iz budžeta BiH. Niko ko prima platu iz budžeta više neće moći imati naknadu za rad u upravnim i nadzornim odborima te komisijama”, poručila je Pandurević. (Aleksandra Pandurević, 17.04.2015.)\nOd 17. aprila, kada je Pandurević dala ovu izjavu, održane su četiri sjednice Vijeća ministara, tri redovne i jedna vanredna sjednica. Prva sljedeća sjednica, koju je Pandurević u svojoj izjavi navela kao rok do kojeg će se inicirati izmjene ovih zakona i propisa, je bila 4. sjednica Vijeća ministara 23. aprila, na kojoj nisu usvojene niti inicirane nikakve izmjene ovih zakona i propisa.\nIzmjene ovih zakona i propisa nisu usvojene niti na vanrednoj (28.04.), petoj (29.04.) ili šestoj (07.05.) sjednici Vijeća ministara, te zbog toga Aleksandra Pandurević za ovo obećanje dobija ocjenu neispunjeno.


Auto-put Beograd-Sarajevo znači život i mir - BIGportal.ba\nAuto-put Beograd-Sarajevo znači život i mir\n5 Oktobra, 2019 5 Oktobra, 2019 026\nLjajić je istakao da auto-put između Srbije i BiH, čiji bi počekat izgradnje trebalo da ozvaniče predsjednici Srbije Aleksandar Vučić i Turske Redžep Taip Erdogan, predstavlja veoma važan projekat za građevinsku operativu u obje zemlje.\n“Ulazi se u ozbiljan investicioni ciklus sa BiH sa kojom imamo najveću trgovinsku razmjenu, a najgoru putnu infrastrukturu. Uz to potrebna je stabilnost i saradnja u regionu. Put znači život i povezanost zbog čega ovo jeste i mirovni projekat”, rekao je Ljajić za RTS.\nLjajić je istakao ogroman ekonomski značaj posjete Erodgana koji će boraviti u Srbiji 7. i 8. oktobra.\nToni Parker: Evroliga je evropski NBA, ASVEL ima najmanji budžet\nTramp ukinuo vize Poljacima


Navodno, mladi defanzivac bi trebalo italijanskog šampiona da košta 70 miliona evra. De Liht je nedavno odbio ponudu Barselone jer Katalonci nisu želeli da stave klauzulu u ugovoru u kojoj bi stajalo da na većini mečeva mora da bude starter. Ni ponuda PSŽ-a ga nije fascinirala, pa je, izgleda, rešio da se preseli u Torino.\nUkoliko se ovaj transfer ostvari, De Liht će postati drugi najplaćeniji igrač u Seriji sa iza Kristijana Ronalda. Portugalac po sezoni zarađuje 30 miliona evra, a Matjasu je ponuđena godišnja plata između 15 i 20 miliona evra. Ugovor bi bio potpisan na pet godina.\nHolanđani prenose da je igrač prihvatio ove uslove i da je preostalo još samo da se posao formalizuje.


Veliki broj povoljnosti za ulaganje u Crnu Goru čini da država bude atraktivna lokacija za investitore, ne samo zbog očiglednih turističkih potencijala već i zbog brojnih mogućnosti za investiranje u drugim sektorima.\n1. Isti uslovi za strane i domaće investitore\n2. Poreske stope za investitore u Crnu Goru\n3. Biznis zone u crnogorskim opštinama\nCrna Gora iz godine u godinu uvodi nove značajne povoljnosti za ulaganja u sve segmente privrede, pozicionirajući se kao atraktivna lokacija za investitore.\nU težnji da privuče što više (stranih) investitora Crna Gora iz godine u godinu uvodi nove značajne povoljnosti i podsticajne mjere za ulaganja u sve segmente privrede. Iako mala po teritoriji, ova država predstavlja atraktivnu lokaciju za investitore, ne samo zbog očiglednih turističkih potencijala već i zbog brojnih mogućnosti za investiranje u drugim sektorima.\nUoči globalne ekonomske krize, Crna Gora bilježila je najveći priliv stranih direktnih investicija po glavi stanovnika u Evropi, a čak i tokom krize uspjela je da održi visok nivo ulaganja i pozicionira se toj oblasti kao lider u regionu.\nNajmanju državu na Balkanu karakterišu politička, monetarna i makroekonomska stabilnost, jednostavna procedura osnivanja preduzeća, liberalan ekonomski režim spoljne trgovine, kao i povoljna poreska politika.\nIsti uslovi za strane i domaće investitore\nPosebno je važno naglasiti da u Crnoj Gori postoji jednak poreski tretman domaćih i stranih investitora, odnosno stranci se oporezuju isto kao i domaći investitori. Strani investitor može biti strano pravno ili fizičko lice sa sjedištem u inostranstvu, privredno društvo u kojem je učešće stranog kapitala veće od 25 odsto, crnogorski državljanin sa prebivalištem, odnosno boravištem u inostranstvu dužim od godinu dana i privredno društvo koje je strano lice osnovalo u Crnoj Gori. Strani investitor može osnovati privredno društvo, i to sam ili sa drugim ulagačima, ulagati u privredna društva, kupiti privredno društvo ili njegov dio, i osnovati dio stranog društva.\nOslobađanje dijela poreskih obaveza\nPodsticajne mjere na nacionalnom nivou obuhvataju prije svega poreske olakšice za investiranje u nerazvijene djelove zemlje. Novoosnovana pravna lica u privredno nedovoljno razvijenim opštinama, koja obavljaju proizvodnu djelatnost, oslobađaju se poreza na dobit za prvih osam godina. Pored toga, poreski obveznik koji otpočne obavljanje proizvodne djelatnosti u privredno nedovoljno razvijenim opštinama oslobađa se poreza na dohodak za prvih osam godina.\nPoslodavci koji zapošljavaju određene kategorije nezaposlenih lica u Crnoj Gori mogu računati na državne subvencije. Subvencije može koristiti poslodavac koji zaposli lica sa najmanje 40 godina života, Rome, Aškalije i Egipćane, lica koja se nalaze na evidenciji Zavoda duže od pet godina, lica koja su zaposlena na izvođenju javnih radova, i slično. Za ove kategorije nezaposlenih poslodavac ne plaća doprinose za obavezno socijalno osiguranje na zarade, niti porez na dohodak fizičkih lica.\nPoreske stope za investitore u Crnu Goru\nBiznis zone u crnogorskim opštinama\nBiznis zone predstavljaju posebna područja koje su u skoro svim gradovima Crne Gore odredile lokalne samouprave definišući određene podsticajne mjere za razvoj poslovanja. Riječ je o područjima koja se nalaze u blizini aerodroma, željezničkih pruga i magistralnih puteva. Naknada za komunalno opremanje građevinskog zemljišta u biznis zonama je snižena za 20 do 60 odsto, u zavisnosti od toga koja je opština u pitanju i o kojem biznisu je riječ. Takođe, tu je povoljnija cijena zakupa i kupovine zemljišta, smanjene stope poreza na nepokretnosti, kao i mogućnost definisanja povoljnog modela privatno-javnog partnerstva.


» Konkurs „Evropski dnevnik“ predstavljen u novosadskoj Gradskoj biblioteci\nNagradni konkurs za srednjoškolce „Evropski dnevnik 2018/2019“ predstavljen je danas u Gradskoj biblioteci Novog Sada. Ovogodišnje teme nagradnog konkursa su teme obrađene u publikaciji „Evropski dnevnik 2018/2019“: EU i ja, EU i Srbija, čuvajmo našu životnu sredinu, zdravi stilovi života, aktivno građanstvo i prevencija nasilja.\nUkupno će biti nagrađeno 12 radova u četiri kategorije: literarni radovi, likovni radovi, foto reportaže ili foto-radovi i multimedijalne forme. Pobednici će imati jedinstvenu priliku da u maju 2019. krenu na sedmodnevno putovanje u jednu ili više zemalja EU. Mentori pobedničkih timova (jedan mentor po učeniku/timu) će takođe putovati zajedno sa učenicima. Rok za dostavljanje radova je 21. februar 2019. godine do 15 časova.\nOdgovore na najčešće postavljena pitanja o konkursu možete pogledati OVDE, a Uputstvo za podnošenje radova u kojem je detaljnije pojašnjena uloga mentora OVDE.


Web stranica Vlade TK - Odgovornim ponašanjem prevenirajmo ponovno uvođenje restriktivnih mjera\nZbog povećanog broja osoba oboljelih od infekcije korona virusom, te znatno pogoršane epidemiološke situacije na području Tuzlanskog kantona Krizni štab Ministarstva zdravstva Tuzlanskog kantona donio je nekoliko preporuka za građanstvo, pravna i fizička lica. Cilj je da zajednički, preventivno i prije svega odgovornim ponašanjem pokušamo spriječiti ponovno uvođenje restriktivnih mjera.\nS tim u vezi Krizni štab preporučuje građanima Tuzlanskog kantona da izbjegavaju okupljanja na otvorenim ili u zatvorenom prostoru iznad 50 osoba, te da bez obzira na broj osoba tokom eventualnih okupljanja u zatvorenom prostoru, građani obavezno nose zaštitne maske i održavaju socijalnu distancu.\nPravnim i fizičkim licima i subjektima, udruženjima, itd., se preporučuje da izbjegavaju organizaciju manifestacija i drugih oblika okupljanja koji u trenutnoj situaciji predstavljaju izuzetan epidemiološki rizik.\nPreporučuje se Ministarstvu unutrašnjih poslova Tuzlanskog kantona, kao i Kantonalnoj upravi za inspekcijske poslove da nastave sa pojačanom kontrolom provođenja preporučenih mjera, te kontrolom osoba koje se nalaze u samoizolaciji.\nPoštovani građani Tuzlanskog kantona, pozivamo Vas da se striktno pridržavate preporučenih mjera i preporuka, a sve sa ciljem smanjenja broja oboljelih i poboljšanja higijensko- epidemiološke situacije na području Kantona.


Vaterpolisti hercegnovskog Jadrana počeli pripreme za novu sezonu - PVK Jadran Carine\nVaterpolisti hercegnovskog Jadrana počeli pripreme za novu sezonu\nSeniorska vaterpolo ekipa Jadrana danas je zvanično počela pripreme za novu takmičarsku sezonu.\nNakon pauze od 15 dana koja je nastupila nakon priprema juniorske i seniorske reprezentacije u kojima je participirao veliki broj Jadranaša i treninga ostatka ekipe tokom ljeta, vaterpolisti Jadrana krenuli su sa radom u novoj sezni na svom ljtnjem bazenu Jadran na Škveru. Na širem spisku prvog trenera Petra Radanovića nalaze se 23 igrača. Uslijed finansijskih problema uzrokovanih pandemojoj korona virusa još u junu uprava kluba je bila primorana da redukuje budžet ekipe te su klub u odnosu na predhodnu sezonu napustili: Marino Čagalj, Vladan Spaic, Vlado Popadić, Filip Gardašević i Petar Mijušković, čime se trogodišnji plan razvoja ekipe porilično promjenio, a samim tim i ambicije kluba. Za rad sa prvom vaterpolo ekipom pored prvog trenera Petra Radanovića biće zaduženi pomoćnici Lazar Vuksanović i Milan Ćirović. Sudeći po poslijednjim infomracija naredne sezone neće se igrati regionalna vaterpolo liga, makar ne u dosadašnjem formatu tako da Novljane pored domaćih takmičenja KUP-a i Prvenstva Crne Gore očekuju utakmice u Ligi Šampiona u kojoj je Jadran zadržao status wild card tima, kao jedan od deset najboljih klubova Evrope.\nU protekloj takmičarskoj sezoni koja je prekinuta ulijed pandemije korona virusa Jadranaši su nastvili primat na domaćoj vaterpolo sceni osvajanjem KUP-a za sezinu 2019/20, dok su u Državnom prvenstvu uslijed prekida istog od strane upravnog odbora vaterpolo Saveza proglašeni najboljom ekipom. U najelitnijem takmičenju Ligi Šampiona u trenutku prekida sezne Jadran je zauzimao četvrtu poziciju u svojoj grupa koja je Novljane vodila na završni turnir. Jedino takmičenje koje je do kraja završeno je Regionalna Vaterpolo liga u kojoj je Jadran Carine zauzeo treće mjesto kao jedini predstavnik iz Crne Gore na završnom turniru.


NovaEnergija.net » Trećina korisnika interneta su deca i mlađi od 18 godina Trećina korisnika interneta su deca i mlađi od 18 godina – NovaEnergija.net\nwritten by Jelena Jovičić December 13, 2017\nTrećinu korisnika interneta u svetu čine deca i adolescenti mlađi od 18 godina, a premalo je učinjeno da se zaštite od rizika u digitalnom svetu i da im se poveća pristup bezbednim onlajn sadržajima, navodi se u izveštaju Unicefa.\nNajaktivniju starosnu grupu u digitalnom svetu čine mladi uzrasta od 15 do 24 godine.\nU svetu je 71 odsto mladih povezano na internet, dok se “van mreže” nalazi 29 odsto mladih. Mladi u Africi su najmanje povezani na internet, njih oko 60 odsto, dok je u Evropi to situacija sa tek četiri odsto mladih.\nU izveštaju se navode i pozitivne strane interneta, da može biti prekretnica za neke od najugroženijih kategorija dece na svetu, jer im pomaže da ispune svoje potencijale i razbiju međugeneracijske krugove siromaštva, kao i da deci donosi mogućnost za učenje i obrazovanje, ali i da može pružiti ekonomske prilike jer se mladima nudi mogućnost obuke i pristupa službama za pronalaženje poslova.\nU izveštaju se ukazuje da više pažnje treba obratiti na ono što deca rade na internetu, a manje na to koliko su dugo na internetu, dok su ključne preporuke da svoj deci treba obezbediti pristup visokokvalitetnim mrežnim resursima, da je neophodno zaštititi decu od zlostavljanja na internetu, ali i zaštititi njihovu privatnost i učenje dece digitalnoj pismenosti, kako bi bila informisana i bezbedna.\nDirektor Unicefa u Srbiji Mišel Sen-Lo rekao je na predstavljanju izveštaja da digitalna tehnologija sve više utiče na živote mladih i njihovu budućnost i da bi “digitalne politike, prakse i proizvodi trebalo da bolje odražavaju potrebe dece, dečije perspektive i glasove dece”.\nDržavna sekretarka u Ministarstvu trgovine, turizma i telekomunikacija Tatjana Matić rekla je da su deca i mladi u centru politike Srbije na planu jačanja digitalne bezbednosne kulture, kao najranjivija grupa korisnika i da je Ministarstvo uspostavilo pravni okvir za zaštitu dece u digitalnom okruženju, kao i mehanizam u vidu Nacionalnog kontakt centra za bezbednost dece na internetu, kao i da sprovodi niz programa edukacije.\nTrećina korisnika interneta su deca i mlađi od 18 godina was last modified: December 13th, 2017 by Jelena Jovičić\nŠta se u Srbiji najviše guglalo ove godine?\nAplikacija za izbacivanje loših navika u ishrani?\nTrikovi kako da “oživite” telefon koji neće...


Da li stiže i Audi RS Q5?\n5 Jul 2020 - 08:30 Top secret Link\nAudi je ranije ove nedelje prikazao obnovljenu verziju aktuelne generacije SUV modela Q5, što je bila prilika da novinari ljudima iz Audija postave i par pitanja koja se tiču eventualnog sportskog modela RS Q5.\nIpak, Michael Crusius, predstavnik Audija za medije za gamu srednje velikih SUV-ova, na tom događaju nije želeo da se upušta u detalja oko takve verzije, dodavši da je to "jedno od malog broja pitanja na koje danas neće moći da odgovori". Takođe je izjavio da u Audiju ne komentarišu špekulacije i pitanja o mogućim budućim proizvodima. S druge strane, Crusius u svojoj izjavi za medije nije demantovao takav model.\nKako bilo, ako se RS Q5 ikada pojavi imaće konkurente u modelima kao što su BMW X3 M i Mercedes-AMG GLC 63. Takođe, u gami bi se verovatno našla i verzija RS Q5 Sportback, kao rival BMW-u X4 M i Mercedes-AMG-u GLC 63 Coupe.\nRS Q5 bi verovatno pokretao 2,9 litarski twin turbo V6 TFSI motor iz modela RS5 gde raspolaže sa 450KS i 600 Nm, uz 8-stepeni automatski menjač i pogon na sva četiri točka.


Otvoren novi proizvodni pogon u Tehničkom remontu Bratunac\n08/11/2019 u 13:01\nPredsjednik Vlade Republike Srpske Radovan Višković i generalni direktor kompanije Tenički remont Bratunac Slavenko Ristić otvorili su danas novi proizvodni pogon u ovoj firmi, u kome je zaposlenje dobilo 26 radnica.\nOtvaranju su prisustvovali ministar privrede i preduzetništva Republike Srpske Vjekoslav Petričević, ministar saobraćaja i veza Neđo Trninić, predstavnici institucija RS i zajedničkoh institucija BiH, kao i veliki broj privrednika i načelnika opština.\nZamjenik direktora TRB-a Ljubomir Borovčanin rekao je prilikom otvaranja pogona da se kompletna proizvodnja iz ove firme plasira u izvoz, što donosi dobit firmi, RS i BiH.\nTehnički remont je, tokom masovnog iseljavanja sarajevskih Srba, nakon potpisivanja Dejtonskog sporazuma u zimu 1996.godine, preseljen iz Hadžića u objekte bivše fabrike “Kaolin” u Bratuncu u kojima posluje današnji Tehnički remont Bratunac.\nOznake #Tehnički remont Bratunac\nViše od 90 požara zahvatilo Novi Južni Vels\nDnevnik 1 [08.11.2019.]\nSalić: “Odgovorno tvrdim da to nikad nije urađeno, ovo je čista politika”\nPredstavljen Sistem analize rizika od katastrofa\nVišegrad: Usvojen nacrt budžeta za 2020.


FoNet portal :: Pretraga / tagId=30241 / position=2\nTag: godišnjica, Pogodaka: 98\nSrbija neće da kleči i moli, hoće da sačuva sećanje na stradale u NATO agresiji i nikad neće da oprosti to što joj je učinjeno, poručio je večeras predsednik Srbije Aleksandar Vučić, na centralnom obeležavanju 23. godišnjice agresije NATO na Srbiju.\nPre 18 godina na Kosovu i Metohiji su počeli dvodnevni neredi Albanaca, nazvani "martovski pogrom", u kojima je, prema podacima UNMIK, ubijeno najmanje 19 osoba, oko 1.000 je povređeno, a više od 800 objekata, uključujući 35 crkava i manastira, teško je oštećeno ili potpuno uništeno.\nDačić: Mrlja na savesti Srbije\nIzručenje Slobodana Miloševića Haškom tribunalu ostaće trajna mrlja na savesti Srbije, izjavio je danas predsednik Socijalističke partije Srbije (SPS) Ivica Dačić, povodom godišnjice Miloševićeve smrti , i ocenio da će oni koji su to učinili biti na "večnom stubu srama srpske istorije".\nGodišnjica Miloševićeve smrti\nBivši predsednik Srbije i SR Jugoslavije Slobodan Milošević umro je na današnji dan pre 16 godina, u pritvorskoj jedinici Haškog tribunala, gde mu je suđeno za ratne zločine počinjene u Hrvatskoj, Bosni i Hercegovini i na Kosovu.\nGodišnjica Ustava Vojvodine\nVojvođanski klub saopštio je danas da je 28. februara 1974. proglašen Ustav Socijalističke Autonomne Pokrajine Vojvodine.


🚌 Autobus Beograd → Holzkirchen - Autobuske Karte | AutobuskiPrevoz.com\nAutobus Beograd - Holzkirchen\nAutobuske karte za Beograd Holzkirchen kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Beograd - Holzkirchen\nBeograd - Holzkirchen se nalaze na udaljenosti od 912 km.\nPutovanje na ovoj relaciji traje u proseku do 13:25h, u zavisnosti od prevoznika, vrste autobusa i saobraćajnih uslova.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Beograd - Holzkirchen. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Ministar Dedić i ambasador Hunn o nastavku ulaganja švicarskih investitora u FBiH – Biznis.ba\nNaslovnaBiHMinistar Dedić i ambasador Hunn o nastavku ulaganja švicarskih investitora u FBiH\nobjavljeno 14. jan 2022. u 14:35\nFederalni ministar poljoprivrede, vodoprivrede i šumarstva Šemsudin Dedić održao je danas u sjedištu Vlade Federacije BiH u Sarajevu sastanak s ambasadorom Švicarske Konfederacije u BiH Danielom Hunnom, saopćeno je iz Ureda Fderalne vlade za odnose s javnošću.\nMinistar Dedić i amabasador Hunn su pohvalili dosadašnju dobru saradnju Federalnog ministarstva poljoprivrede, vodoprivrede i šumarstva i Ambasade Švicarske Konfederacije u BiH na realiziranim projektima te istakli uvjerenje da će ona u ovim sektorima biti nastavljena i u ovoj godini.\nDanašnjem sastanku, putem video linka prisustvovali su i predstavnici kompanije Forster Rohner, značajnog švicarskog investitora u Federaciju BiH, koja je od 2017. godine uložila osam miliona eura u otvaranje tvornice na Ilidži, a planira i dodatna ulaganja za uvođenje novih tehnologija u proces proizvodnje.\nMinistar Dedić informirao je švicarskog ambasadora i investitore o procedori donošenja novih pravilnika neophodnih za provođenje Zakona o genetski modificiranim organizmima (GMO) u BiH, potrebnih za nastavak ulaganja i proširenja proizvodnje kompanije Forster Rohner.\n– S Obzirom na nadležnost propisanu Zakonom o genetski modificiranim organizmima BiH, kojom su kao nadležni organi definisana entitetska ministarstva za pitanje nauke, Vlada FBiH je zadužila Federalno ministarstvo obrazovanja i nauke da u skladu s procedurama, pripremi i usvoji pravilnike koristeći dostavljene nacrte koje je uradila interresona radna grupa, a s ciljem sistemskog uređenja oblasti korištenja GMO u zatvorenim kontrolisanim sistemima – pojasnio je ministar Dedić te istaknuo da je Federalno ministarstvo poljoprivrede, vodoprivrede i šumarstva dalo svoje mišljenje na ove pravilnike.\nMinistar Dedić je naglasio da se uskoro očekuje usvajanje ovih pravilnika koji će omogućiti nastavak ulaganja ove kompanije, proširenje proizvodnje, te otvaranje novih radnih mjesta.\n– Svi investitori i nova ulaganja u Federaciju BiH su dobrodošli, posebno iz Švicarske s kojima imamo dobru saradnju i pozitivna iskustva. Stoga podržavamo i ovaj značajan projekt kompanije Forster Rohner, koji uz sve pozitivne ekonomske efekte, nudi i novu perspektivu za građane u Federaciji BiH – rekao je ministar Dedić.\nAmbasador Hunn je zahvalio ministru Dediću za vrlo konstruktivan sastanak, kao i pruženu podršku da se realiziraju novi projekti te istaknuo da će dobro iskustvo ovih investitora otvoriti mogućnost i drugim kompanijama da razmotre mogućnost ulaganja u Federaciju BiH.


"Šekspirov festival" u Čortanovcima - uz muziku Betovena\n“Šekspirov festival” u Čortanovcima – uz muziku Betovena\nSedmi “Šekspir festival” ove godine održaće se od 12-og do 16. septembra u Vili “Stanković” u Čortanovcima. Festival koji pod vedrim nebom na autentičan način dočarava Šekspira, ove godine usmeren je na domaću produkciju.\nSedmo izdanje “Šekspir festivala” biće otvoreno 12. septembra izvođenjem koncerta “Betoven i Šekspir” Gudačkog kvarteta Beogradske filharmonije, u Vili Stanković, gde je i predstavljen program.\nNeobičan i neočekivan spoj dvojice umetničkih velikana, svečano će uvesti publiku u novi program festivala sa četiri predstave prema delima Šekspira.\nMalo je poznato da je Betoven upravo u najvećem dramskom piscu svih vremena pronalazio inspiraciju za mnoga svoja dela, posebno za gudačke kvartete, kao što su uvertire za komade “Koriolan” i “Bura”.\nFestival se organizuje uz podršku UNIQA osiguranja i trajaće do 16. septembra na centralnoj festivalskoj lokaciji Vile Stanković u Čortanovcima.\nProgram 7. Šekspir festivala najavio je Nikita Milivojević, direktor i osnivač, dok su ispred institucija koje su podržale događaj govorili i Dragana Milošević, pokrajinski sekretar za kulturu i javno informisanje, Vladimir Gak, predsednik Opštine Inđija i Sonja Marić, direktor Sektora za marketing i korporativne komunikacije UNIQA osiguranja.\nPrva na repertoaru je komedija “Kako vam drago” prema konceptu Nikite Milivojevića, u koprodukciji Narodnog pozorišta u Nišu, Kruševačkog pozorišta i Internacionalnog Nišville Jaž teatar festivala.\nOva komedija zabune igrala se pre više od deset godina na sceni JDP-a u režiji Slobodana Unkovskog, gde je igrao i Nebojša Glogovac.\nSledećeg dana se igra poznati “Dva viteza iz Verone” (NP Šabac) rediteljke Mie Knežević, kao i čuvena drama Toma Stoparda o dvojici sporednih likova iz Šekspirovog “Hamleta” – “Rozenkranc i Gildenstern su mrtvi” Srpskog narodnog pozorišta u Novom Sadu, u režiji Igora Pavlovića.\nPo ovoj drami je snimljen i istoimeni britanski film.\nPoslednjeg festivalskog dana na programu je “Moj Šekspir” osnivača Milivojevića, neočekivana forma u kojoj glumci najvećeg dramskog pisca smeštaju u sadašnjost i pomažu da se publika upozna sa radom glumaca u pozorištu kroz avanture iza scene i iskustva u Šekspirovim dramama.\nKarte za ovo neobično dramskog iskustvo mogu se kupiti po ceni od 500 dinara.\nOsnivanje jedinstvenog festivala u Srbiji inicirao je reditelj Milivojević nakon premijere njegove predstave “Henri VI ” u legendarnom “Glob teatru” u Londonu u maju 2012. godine.\nOsim iskrene namere da auditorijumu otkrije Šekspira na nov način, Milivojević je ostvario svoju želju da Vila Stanković – neobičan prostor zatvoren ranije za javnost, učini veoma atraktivnim kulturno-turističkim mestom.\nOvaj jedinstven kulturni pozorišni događaj Evropska mreža festivala je i zvanično uvrstila u listu najznačajnijih na Starom kontinentu.\nAkcije dobrovoljnog davalaštva krvi za narednu nedelju\nUkinuta vanredna situacija u Arilju i Požegi


Foto: Ilustracija | Jagma za akcijama Aerodroma "Nikola Tesla"\nTanjug 04.09.2018 07:56\nBEOGRAD - Na domaćem tržištu akcija je prvog dana u ovoj trgovačkoj nedjelji vladala jagma investitora za akcijama Aerodroma "Nikola Tesla", dok su BELEX indeksi zabilježili oštar pad u "crveno".\nUkupan promet na Berzi je iznosio 491,8 miliona dinara (oko 4,2 miliona evra), od čega su najveći dio odnijele državne obveznice.\nAkcije Aerodroma "Nikola Tesla" su dominirale u trgovanju, zabilježivši promet od 13,1 milion dinara po prosečnoj cijeni od 1.700 dinara, što je pad od 0,6 odsto u odnosu na prethodnu trgovačku sesiju.\nNaftna industrija Srbije je ojačala za 0,9 procenata, domogavši se nivoa od 694 dinara, i ostvarila je trgovanje vrijedno 7,5 miliona dinara.\nJedinstvo iz Sevojna se zadržalo na cijeni od 5.000 dinara, uz realizaciju u iznosu od 0,7 miliona dinara, dok je duvanska industrija "Filip Moris" bila na čelu liste dobitnika dana s rastom cijene od 2,5 procenata na 3.498 dinara, uz promet od 0,4 miliona dinara.\nAkcije "Dunav osiguranja" su takođe registrovale blagi rast, ojačavši 0,1 posto na 1.208 dinara, i isprometovane su za četvrt miliona dinara, a za isti iznos je istrgovan i bečejski Sojaprotein po nepromenjenoj cijeni od 141 dinar.\nEnergoprojekt holding je ostao na ranijoj cijeni od 701 dinar, uz promet u iznosu od oko 0,2 miliona dinara, dok su obične akcije Komercijalne banke predvodile gubitnike s padom od 6,2 procenta na 1.850 dinara, uz zanemarljivu realizaciju.\nStrani investitori su u ukupnom prometu na tržištu akcija učestvovali sa udjelom od 71,41 odsto, pri čemu u kupovini sa 85,17 procenata, a u prodaji sa 57,65 posto.\nDržavna obveznica serije RSO16144 denominovana u evrima, s rokom dospijeća u septembru 2021. godine, zabilježila je promet od 468,7 miliona dinara (blizu 4,0 miliona evra).\nAerodrom Beograd Nikola Tesla obveznice


Medijska pismenost u Globalnom obrazovanju | NNŠ\n11/05/2022 Aktuelni Projekti\nEvropska unija i Savet Evrope, maj – avgust 2022.\nProjekat „Medijska pismenost u Globalnom obrazovanju“ će odgovoriti na potrebu edukacije omladinskih radnika kako da implementiraju medijsku pismenost kroskurikularno, bez obzira koji predmet predaju, sa aktivnostima koji uključuju izgradnju kapaciteta (trening) i promociju (kampanja).\nCilj projekta je da se promoviše i podstakne globalno obrazovanje, a posebno medijska pismenost kao njegov deo, među omladinskim radnicima koji rade sa učenicima i mladima u procesu formalnog i neformalnog obrazovanja. Posebni ciljevi su: 1) edukovati omladinske radnike o medijskoj pismenosti kao delu globalnog obrazovanja, i 2) stimulisati obrazovanje o medijskoj pismenosti u okviru globalnog obrazovanja.\nPrimarna ciljna grupa projekta su omladinski radnici u Srbiji (edukatori u formalnom i neformalnom obrazovnom sistemu), a sekundarna ciljna grupa su stručnjaci i aktivisti u oblasti medijske pismenosti, predstavnici medijskih nevladinih organizacija, predstavnici institucija, studenti i učenici.\nProjekat se realizuje uz pomoć granta koji je finansiran kroz zajednički projekat Evropske unije i Saveta Evrope.\nPrethodni članakMedijska pismenost i sistem vrednosti Sledeći članakPoziv nastavnicima i edukatorima za učešće na treningu o Globalnom obrazovanju i Medijskoj pismenosti i izradu nastavnih materijala


Održana Konferencija SITCON: Verski turizam i savremeno turističko tržište\nU četvrtak 8. juna 2017. godine održana je treća Međunarodna naučna konferencija SITCON 2017 (Singidunum International Тourism Conference), čija je glavna tema bila: Verski turizam i savremeno turističko tržište.\nKonferenciju je otvorio gospodin Rasim Ljajić, potpredsednik Vlade Republike Srbije i ministar trgovine, turizma i telekomunikacija.\nUčesnicima konferencije na plenarnoj sesiji obratili su se:\nReis-ul-ulema Islamske zajednice Srbije Sead Nasufović.\nGospođa Marija Labović, direktorka Turističke organizacije Srbije\nSvečanom otvaranju konferencije prisustvovao je i njegova ekselencija Elias Eliadis, ambasador Republike Grčke u Beogradu, kao i veliki broj verskih velikodostojnika, predstavnika medija, turističkih organizacija, udruženja hotelijerske i ugostiteljske privrede, naučnih radnika iz zemlje i inostranstva, profesora i studenata.\nKljučni govornici konferencije bili su:\nProf. dr Razak Radž, Univerzitet Lids Beket, Velika Britanija video obraćanje (Skype)\nNakon plenarne, rad je nastavljen izlaganjem velikog broja naučnih radova u dve paralelne sesije.\nKonferencija SIТCON 2017 organizovana je na osnovu saradnje Univerziteta Singidunum sa Srpskom pravoslavnom crkvom, drugim verskim zajednicama u Srbiji, Ministarstvom trgovine, turizma i telekomunikacija Vlade Republike Srbije, Upravom za saradnju s crkvama i verskim zajednicama Ministarstva pravde Vlade Republike Srbije i Turističkom organizacijom Srbije.\nOsnovni cilj konferencije SIТCON 2017 bio je da pruži naučni doprinos u oblasti verskog turizma kao specifičnog proizvoda turističke destinacije, da pruži osnove za dalje proširivanje znanja neophodnog za bolje razumevanje koncepta razvoja verskog turizma i njegovog uticaja na kulture, mir, i privredni razvoj na savremenom turističkom tržištu kao i na pozicioniranje turističkih destinacija kao konkurentnih i prepoznatljivih na osnovu proizvoda verskog turizma. Stoga je od ključnog značaja izučavanje i savremenih tendencija na turističkom tržištu koje su od vitalnog značaja za razvoj verskog turizma, kao proizvoda turističke destinacije, kao i njegov uticaj na postizanje, održivog razvoja posebno u vezi sa 2017. kao Međunarodnom godinom održivog turizma za razvoj.\nViše informacija o zaključcima konferencije SIТCON 2017 možete pogledati na zvaničnoj stranici konferencije.